
 УТВЪРЖДАВАМ!
ДИРЕКТОР:

ЦВЕТАЛИНА ЗАНКОВА

П Р А В И Л Н И К

ЗА ДЕЙНОСТТА
НА ОУ „СВ. ПАИСИЙ ХИЛЕНДАРСКИ” -
С. ЕЗЕРЧЕ
ЗА УЧЕБНАТА 2016 / 2017 ГОДИНА

Правилникът за дейността на училището е приет на заседание на педагогическия съвет с протокол № 12/14.09.2016 г. и е утвърден със заповед №  847-11 /17.09.2016 г.
ГЛАВА ПЪРВА

ОБЩИ ПОЛОЖЕНИЯ

Чл. 1. С настоящия правилник се определят организацията на дейностите в училище, правата и задълженията на участниците в образователния процес, управлението и финансирането на училището, съгласно 

· Закона за предучилищно и училищно образование 

· Наредба за институциите в  предучилищното и училищното образование 

· Наредба за информацията и документите в системата на училищното и предучилищното образование 

· Наредба за предучилищното образование 

· Наредба за дейностите в училищното образование 

Чл. 2. Училището е основно и осигурява обучение в групи за предучилищно образование, както и обучение в начален етап І – ІV  клас и прогимназиален етап V – VІІ клас. Училището осигурява завършване на основна степен на средно образование след успешно завършен седми клас. Наименование на училището: Основно училище „Свети Паисий Хилендарски” със седалище: с. Езерче, общ. Цар Калоян, обл. Разград и официален адрес: ул. „Димчо Дебелянов”, № 1, който съответства на адреса на дирекцията; собствен кръгъл печат; банкова сметка BG90CECB97903192454900, БУЛСТАТ 000498729. 
Чл. 3. ОУ „Свети Паисий Хилендарски” има задължителен елемент от униформа за всички ученици, състоящ се от вратовръзка на рае в два нюанса на синия цвят за момчетата и шалче за момичетата на рае в два нюанса на синия цвят. В празнични дни учениците се явяват задължително с изброения елемент на училище. 
Чл. 4. Обучението на децата и учениците в училището се избира от родителите на учениците в съотвествие със ЗПУО и ДОС за предучилищно образование и ДОС за организация на дейностите в училищното и предучилищното образование. Учениците над 16 годишна възраст се обучават в самостоятелна форма при условията на ДОС за организация на дейностите в училищното и предучилищното образование. 

Чл. 5. Воденето на цялостната документация в училището се съобразява стриктно със ЗПУО и ДОС за институциите в предучилищното и училищното образование и ДОС за информацията и документите в системата на училищното и предучилищното образование.

Чл. 6. Училището води политика на „нулева толерантност“ към проявите на насилие, агресия и тормоз, като конкретните дейности и превенции се осъществяват в Училищен механизъм за противодействие на тормоза, а също така води и „нулева толерантност“ към различните форми на дискриминация.

ГЛАВА ВТОРА

ОРГАНИЗАЦИЯ НА ОБРАЗОВАТЕЛНИЯ ПРОЦЕС
РАЗДЕЛ 1. ФОРМИ НА ОБУЧЕНИЕ В УЧИЛИЩЕТО 

Чл. 7. Образователния процес се осъществява и организира в следните форми: 

1. Дневна 

2. Индивидуална 

3. Самостоятелна

4. Комбинирана 

Чл. 8.  Обучението в дневна, самостоятелна, комбинирана, индивидуална и дистанциона форма на обучение се осъществяват при спазване изискванията на Раздел 6 на Закона за предучилищно и училищно образование и при спазване на изискванията на Наредбата за организация на дейностите в системата на предучилищното и училищното образование.

Чл. 9.  Учениците със специални образователни потребности и учениците с изявени дарби имат право да се обучават в комбинирана форма на обучение

Чл. 10. (1) В самостоятелна форма може да се обучават: 
1. ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма; 

2. ученици в задължителна училищна възраст – по желание на ученика или родителя, по реда на чл. 12, ал. 2 от ЗПУО; 

3. ученици с изявени дарби; 

4. лица, навършили 16 години, граждани на Р. България.

(2) Самостоятелна форма на обучение не може да се организира за ученици по чл. 49, ал. 2, т. 1 от ЗПУО. 

(3) Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план.

(4) Учениците по ал. 1, т. 2, които се обучават в самостоятелна форма по желание на родителите и не постигнат необходимите компетентности в съответния клас, продължават обучението си при спазване на изискванията на ЗПУО в друга форма на обучение по чл. 106 от него, препоръчана от екипа за подкрепа за личностно развитие.

(5) Самостоятелната форма на обучение за учениците по ал. 1, т. 2 се организира след решение на експертна комисия, създадена към регионалното управление на образованието.

(6) За провеждането и организацията на самостоятелната форма на обучение за учениците по ал. 1, т. 2 в съответствие с изискванията на този закон се осъществява контрол на всеки учебен срок от експертната комисия към регионалното управление на образованието. В комисията задължително участва представител на Агенцията за социално подпомагане.
(7) учениците в самостоятелна форма  подават писмено заявление до директора на училището. 

(8)  Учениците могат да променят формата на обучение в началото на учебната година.
(9)  Преминаването на ученици от дневна в самостоятелна форма на обучение се разрешава от директора на училището след подадено заявление от родителя\настойника на ученика или от самия ученик (когато той е навършил 16 години). Здравословната причина следва да бъде подкрепена с медицински документ, издаден от компетентния за това орган;
(10)  Ученици, които са преминали  от дневна в самостоятелна форма на обучение, продължават обучението си по учебните планове, по които са започнали. Лицата, които са прекъснали обучението си, продължават по училищния учебен план, действащ през учебната година, от която обучението продължава.
(11)  Учениците, които се обучават в самостоятелна форма на обучение се определят през месец септември на заседание на педагогически съвет. Промяна на формата на обучение се допуска и по време на учебните занятия, когато се преминава от дневна в самостоятелна форма на обучение. Условията и редът за организиране на изпитите с ученици, обучаващи се в самостоятелна форма на обучение се определят със заповед на директора.
(12)  Явяването на изпити протича в три сесии (една редовна и две поправителни): октомври-ноември, март-април и май-юни. За работещите в чужбина, подали заявление за СФО и желаещи да се яват на изпити за определяне на годишна оценка подават заявления. Те се разглеждт от Педагогическия съвет, който обсъжда всеки конкретен случай и при взето решение определя и първата сесия за ученика. 
(13)  Изпитите се провеждат за всеки клас поотделно върху учебния материал по всеки предмет за цялата учебна година. 
(14)  Ученици, които са преминали в самостоятелна форма след приключване на първия учебен срок се явяват на изпити върху материала за цялата учебна година.
(15)  Всички ученици в самостоятелна форма на обучение е желателно да посетят най-малко по три часа консултации по всички общообразователни предмети за съответния клас;

(16) Знанията и уменията на учениците се оценяват чрез полагане на изпити по всички учебни предмети от учебния план, по който се обучават. Учениците полагат изпити по учебното съдържание на утвърдените от МОН учебни програми  и/или тематични планове по учебните предмети за дневна форма на обучение.

 (17) Две седмици преди началото на всяка изпитна сесия, учениците подават писмено заявление до директора за съответната сесия, в което посочват по кои от определените им учебни предмети ще се явят на изпити за завършване на дадения клас (като се съобразят със съответните срокове, изнесени на таблото за обява за всяка сесия). 

 (18) Ученици от самостоятелна форма на обучение могат да положат изпити за отделен клас наведнъж по всички предмети на сесия или на части по свой избор. Обучението по всички учебни предмети завършва с полагане на изпит. Учениците могат да полагат изпити за следващия клас само, ако успешно са положили всички изпити, предвидени за завършване на предходния клас. Ученици,  които се обучават в самостоятелна форма на обучение, при повтарянето на класа се явяват на изпити само по учебните предмети, по които имат оценка Слаб (2) или не са се явили на поправителните изпити. 
(19) Изпитите се провеждат по график, утвърден от директора на училището. В един ден не може да се провеждат изпити по повече от един учебен предмет.

(20) Задължителната училищна документация, в която се вписват учениците в самостоятелна форма на обучение е книгата за резултатите от изпитите на учениците на самостоятелна форма на обучение, предназначена за вписване на резултатите от изпитите на учениците от I – VIII клас.

(21)  Самостоятелна форма на обучение се организира за отделен ученик.

(22) Директорът на училището определя със заповед учителите, които да изготвят необходимите конспекти и изпитни билети в съответствие с учебното съдържание на утвърдените от МОН учебни програми и/или тематични планове по учебни предмети. Конспектите и изпитни билети се съхраняват от Севинч Мустафа – ЗАС в канцеларията на училището. До 30 септември на всяка учебна година, ученик в самостоятелна форма на обучение, завършил успешно съответния клас е длъжен да подаде заявление до директора на училището, в което да заяви желанието си за обучение и посочи формата на обучение за съответната учебна година, в противен случай обучението на ученика се счита за прекъснато.

Чл. 11. Според степента на подготовката си учениците се организират в класове от първи до осми, а според индивидуалния избор на ученика и в групи за факултативна подготовка (свободноизбираема подготовка) и разширена подготовка (задължителноизбираема подготовка).
РАЗДЕЛ 2. СЕДМИЧНА И ЕЖЕДНЕВНА ОРГАНИЗАЦИЯ НА ОБРАЗОВАТЕЛНИЯ ПРОЦЕС

Чл. 12. Училището провежда образователен процес на едносменен режим. Учебните часове започват в 8.00 часа.

Чл. 13. Продължителността на учебния час е както следва: 

· І – ІІ клас – 35 минути;

· ІІІ – ІV клас – 40 минути;
· V – VІІ клас – 45 минути;

Чл. 14. Почивките между учебните часове са с продължителност 10 минути всяка, като след първият час се провежда почивка с продължителност 20 минути. 

Чл. 15. Учебните часове протичат по утвърдено седмично разписание, изготвено съгласно разпоредбите на здравните власти и при спазване на необходимите санитарно-хигиенни изисквания. Седмичното разписание се изготвя от комисия със задължителен член медицинския специалист в училището – медицинска сестра.

РАЗДЕЛ 3. ЦЕЛОДНЕВНА ОРГАНИЗАЦИЯ НА УЧЕБНИЯ ДЕН 
Чл. 17. В начален етап се организира целодневна организация за всички класове. Родителите подават заявления за включване в полуинтнерна група. Заниманията в дейностите по целодневна организация включват организиран отдих и физическа активност, самоподготовка и занимания по интереси в отделен блок следобед. За всяка група се изготвя седмично разписание на часовете. 

Чл. 18. За прогимназиален етап се организира целодневна организация за всички класове при възможност и в съотвествие с ДОС за физическата среда, и информационното и библиотечното обслужване в детските градини, училищата и центровете за личностна подкрепа. Часовете в ЦДО са шест, като включват организиран отдих, самоподготовка и занамания по интереси, съгласно седмично разписание на часовете в ЦДО. Родителите подават заявления за посещение на ЦДО. Ученици с наложена санкция или наказание няма право да участват в дейностите на целодневна организация в прогимназиален етап. 

Чл. 19. Допуска се организиране на сборни групи в етапите при недостатъчен брой ученици за сформиране на отделни групи в класовете. 

Чл. 20. Ежегодно педагогическият съвет приема годишна училищна програма за целодневна организация на учебния ден.

Чл. 21. Ежегодно педагогическият съвет избира дейностите за заниманията по интереси, съобразно интересите на учениците и възможностите на учителите в ЦДО.

Чл. 22. Учебните часове в полуинтернатните групи на начален етап са с продължителност еднаква за на описаните чл. 12 учебни часове, а тези на прогимназиален са 40 минутни.

РАЗДЕЛ 4. ОТСЪСТВИЯ ОТ ОБРАЗОВАТЕЛЕН ПРОЦЕС 
Чл. 23. Учениците имат право да отсъстват от образователния процес в училище само по уважителни причини – медицински, семейни, участие в спортни състезания, участие в конкурси и фестивали и други специфични форми на извънучилищни форми.

Чл. 24. Учениците са длъжни да предоставят документ за извиняване на отсъствията до 3 учебни дни след завръщането им на училище.

Чл. 25. При отъствие по медицински причини, ученикът предоставя на класния ръководител медицински документ – амбулаторен лист, издаден от личен лекар или лекарска комисия.
Чл. 26. При отсъствие до пет дни в учебен срок по семейни причини, ученикът предоставя молба от родител до класния ръководител.
Чл. 27. При изчерпване на определените дни за срока, за всяко следващо отсъствие по семейни причини родителят подава молба за разрешение за отсъствие до директора на училището. Директорът издава заповед за разрешение/отказ за отсъствие, връчва се на класния ръководител за сведение и изпълнение и на родителите – за сведение. Молбата се подава непосредствено преди да се наложи отсъствие от училище.

Чл. 28. При закъснение от учебен час от страна на ученика, учителите вписват закъснение в дневника на класа само за първи учебен час. За всеки следващ час се вписва цяло отсъствие.

РАЗДЕЛ 5. ОЦЕНЯВАНЕ В ПРОЦЕСА НА УЧИЛИЩНОТО ОБУЧЕНИЕ

 Чл. 29. Оценяването в процеса на училищното обучение има за цел установяване на постигнатите резултати от обучението на учениците по учебен предмет или модул от общообразователната и разширената подготовка.
Чл. 30. Оценяването се извършва чрез текущи изпитвания и изпити, на базата  на  което се поставя оценка съдържаща качествен и количествен показател.

Чл. 31. Оценяването се осъществява:

1. в процеса на училищното обучение;

2. в края на клас или на етап от степен на образование;

3. при завършване на степен на образование.

Чл. 32. Според  формата текущите изпитвания са:

1. устни

2. писмени;

3. практически

Чл. 33. Според обхвата текущите изпитвания са:

1. индивидуални 

2. групови

Чл. 34. Оценките, които може да се поставят, са отличен (6), много добър (5), добър (4), среден (3), слаб (2). Въз основа на установените резултати от изпитванията на учениците от I – III клас се поставят оценки само с качествен показател, IV – VIІI  клас се поставят оценки с количествен и качествен показател, като минималния брой оценки е посочен в чл. 12, ал. 1 от наредбата за оценяване.
Чл. 35. На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: “постига изискванията“, „справя се“ и „среща затруднения“. 
Чл. 36. Не се поставя годишна оценка по учебния предмет физическо възпитание и спорт за ученици, освободени по здравословни причини от изучаването му през двата учебни срока. В този случай срещу учебния предмет в училищната документация се записва „освободен.“ Годишната оценка по същия учебен предмет за ученици освободени през един учебен срок, е срочната оценка за учебния срок, през който учебният предмет е изучаван.
Чл. 37. В наредбата за оценяване на резултатите от обучението на учениците по чл. 22, ал. 2, т. 9 от Закона за предучилищното и училищно образование, подробно са разписани указанията за видовете изпитвания, контролните и класните работи, формиране на срочни, годишни и окончателни оценки, като стриктно се прилагат от учителите. 
ГЛАВА ТРЕТА

УЧАСТНИЦИ В ОБРАЗОВАТЕЛНИЯ ПРОЦЕС. ОРГАНИ НА УПРАВЛЕНИЕ НА УЧИЛИЩЕТО

РАЗДЕЛ 1  УЧЕНИЦИ. ПРАВА И ЗАДЪЛЖЕНИЯ НА УЧЕНИЦИТЕ

Чл. 38.  Учениците са основни участници и партньори в образователния процес.
Чл. 39. Учениците участват в училищния живот и в организационното развитие на училището чрез различни форми на ученическо самоуправление на ниво паралелка и на ниво училище, определени в настоящия правилник.
Чл. 40. На децата и учениците в ОУ се предоставя подкрепа на личностното развитие, която осигурява подходяща физическа, психологическа и социална среда за развитие на способностите и уменията. Общата и допълнителната подкрепа в ОУ се осъществят от психолог, педагогически съветник, логопед и ресурсен учител.

Чл. 41. Учениците имат следните права: 
1. да бъдат обучавани и възпитавани в здравословна, безопасна и сигурна среда;

2. да бъдат зачитани като активни участници в образователния процес;
3. да избират между учебни предмети или модули, предложени от училището за изучаване в избираемите и във факултативните учебни часове

4. да получават библиотечно-информационно обслужване;

5. да получават информация относно обучението, възпитанието, правата и задълженията си;

6. да получават обща и допълнителна подкрепа за личностно развитие;

7. да бъдат информирани и консултирани във връзка с избора на образование и/или професия;

8. да участват в проектни дейности;

9. да дават мнения и предложения за училищните дейности, включително за избираемите и факултативните учебни часове;

10. чрез формиране на ученическо самоуправление да участват в обсъждането при решаване на въпроси, засягащи училищния живот и училищната общност, в т.ч. училищния учебен план;

11. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността;

12. да бъдат поощрявани с материални и морални награди.     

 Чл. 42.  Учениците имат следните задължения: 

1. да присъстват и да участват в учебните часове и занимания;

2. да съхраняват авторитета на училището и училищната общност и да допринасят за развитие на добрите традиции; 

3. да зачитат правата, честта и достойнството на другите;
4. да не извършват психически и физически тормоз над останалите ученици, педагогическите специалисти и останалия персонал в училище по време на учебни занятия и по време на престоя си в училище;
5. да се явяват в училището с облекло и във вид съгласно изискванията на училищния правилник и да носят частите на училищната униформа в тържествени случаи;

6. да не участват в хазартни игри, да не употребяват тютюн и тютюневи изделия, алкохол и наркотични вещества;

7. да не носят оръжия, както и други предмети, които са източник на повишена опасност;

8. да носят ученическата си лична карта в училище и извън него и да ги предоставя при необходимост;

9. да представят на своите родители и на педагогическите специалисти ученическата си  книжка и бележника за кореспонденция;

10. да спазват правилата за поведение в класа и в училището;

11. да спазват правилника за дейността на ОУ „Св. П. Хилендарски”;

12. да не възпрепятстват със своето поведение и постъпки нормалното протичане на      учебните часове;
13. да не използват мобилните си телефони по  време на учебните часове;
14. да участват в трудови дни по поддръжка на материалната база;
15. да дават дежурства в класната стая и училището, по ред определен от класния ръководител;
16. да опазва материално-техническата база и чистотата в училището. Когато увреди имущество да го възстанови в срок най-късно до 5 дни или да заплати цената на възстановяването му.
17. да не нарушава създадената организация на образователния процес в училището.
Чл. 43. При неизпълнение на задълженията си, при неспазване на правилника за дейността на училището, етичния кодекс на училището, при нарушения на дисциплината и при нарушение правата на доброто поведение се налагат санкции съгласно Закона за предучилищното и училищното образование и настоящия правилник.
Чл. 44. Нарушения на дисциплината са: 

1. системни закъснения над 15 мин. за час на срок 

2. системни безпричинни отсъствия от училищни мероприятия

3. създаване пречки на учителите при изпълнение на служебните му задължения 

4. безотговорно отношение, вандализъм или кражба на училищно и лично имущество

5. тютюнопушене в сградата и района на училището

6. употреба на алкохол и наркотици

7. прояви на дискриминация или агресия
8. фалшифициране на данни и измама с училищна документация

Чл. 45.  За нарушение на правилата на дорбото поведение се считат: 

1. обидни изказвания, ругатни, подигравки, епитети унижаващи достойството или провокативно поведение;
2. неуважително отношение към учител или друг служител в училището.
РАЗДЕЛ 2. УЧИТЕЛИ И ДРУГИ ПЕДАГОГИЧЕСКИ СПЕЦИАЛИСТИ. ПРАВА И ЗАДЪЛЖЕНИЯ. 

Чл. 46. Учителите и останалите педагогически специалисти се назначават в ОУ по трудови правоотношения на четири, осем часа или като външни лектори.  

Чл. 47. На учителите и останалите педагогически специалисти се дължи почит и уважение от ученици, родители, адиминстративните органи  и обществеността.

Чл. 48. Педагогическите специалисти имат право на представително облекло за всяка календарна година, както и право на пътни, ако пътуват от друго населено място. 

Чл. 49. При изпълнение на своята работа учителите спазват задълженията си, произтичащи от чл. 126 от Кодекса на труда и от утвърдения Правилник за вътрешния трудов ред.

Чл. 50. Педагогическите специалисти имат и следните задължения, произтичащи от този правилник, както следва: 

1. Да осъществяват обучение, възпитание, социализация и приобщаване съгласно Закона за предучилищно и училищно образование и Държавните образователни стандарти;

2. Да опазват живота и здравето на децата и учениците по време на образователния процес и на други дейности, организирани от институциите;

3. Да зачитат правата и достойнството на децата и учениците и другите участници в предучилищното и училищното образование и да си сътрудничат и партнират със заинтересованите страни;

4. Да поддържат и повишават квалификацията си съобразно политиките за организационно развитие на ОУ и спицифичните портебности на децата и учениците, с които работят, с цел подобряване на качеството на образование;

Чл. 51. Педагогическите специалисти имат следните права, както следва:

1. Да бъдат зачитани правата и достойноството им;
2. Да определят средствата и методите за провеждане на образователния процес;
3. Да участват във формиране на политиките на училището;
4. Да получават професионална подкрепа в процеса на изпълнение на служебните си задължения;
5. Да повишават квалификацията си;
6. Да бъдат поощрявани и награждавани по реда на този Правилник.
Чл.  52.  Учител, който е и класен ръководител има следните задължения: 

1. Проследява развитието на децата и учениците от класа, като постоянно си сътрудничи с родителите им. 

2. Организира и провежда час на класа,  в който час се провеждат различни дискусии, срещи и т.н, свързани с развитието, обучението, социализацията и приобщаването на учениците. 

3. Разработва план за работа на класния ръководител, в който план включва и годишно тематично разпределение за часовете на класа, както и съпътващи дейности с учениците индивидуално и групово. 

4. Отговаря за воденето на задължителната училищна документация на класа и учениците.
5. Ежемесечно до пето число извършва проверка на ученическата книжка на учениците, като вписва оценки, бележки за поведението на ученика.
6. Кореспондира при необходимост с родителите на ученика, посредством бележник за кореспонденция, електронна поща, телефон.
7. Запознава ежегодно родителите на учениците от поверения му клас със задълженията и правата им, произтичащи от настоящия правилник, училищния учебен план и други документи.

Чл. 53. Психологът, логопедът и ресурсния учител  имат следните задължения при провеждане на общата и допълнителна подкрепа на учениците, както следва: 

1. За всеки ученик, за когото е преценено, че има необходимост от обща или допълнителна подкрепа от психолог, логопед и педагогически съветник се уведомяват родителите на всяко дете. Оформя се протокол от срещата. Задължително се отбелязва дали родителят е съгласен или дава отказ от осигуряване на обща и допълнителна подкрепа на ученика. 

2. Съставят лично дело за всяко дете на което се осигурява подкрепа, като задължително в делото се вписват броя консултации, както и постигнатите резултати от учениците. В края на всяка година попълват в електронното лично дело необходимата информация.

3. Периодично провеждат срещи с родителите за информиране за постиженията и затрудненията на учениците. 

4. За учениците със специални потребности, педагогическите специалисти с подкрепяващи функции спазват разпоредбите на държавния образователен стандарт за приобщаващото образование и закона за предучилищно и училищно образование.

РАЗДЕЛ 3.  РОДИТЕЛИ. ПРАВА И ЗАДЪЛЖЕНИЯ НА РОДИТЕЛИТЕ 

Чл. 54.  Родителите на учениците на ОУ „Св. Паисий Хилендарски“ са пълноправен партньор в процеса на образование, възпатание и социализация на децата и учениците.
Чл. 55. Родителите имат следните задължения: 

1. Да осигуряват редовното присъствие на ученика в училище 

2. Редовно да се осведомяват за своите деца относно приобщаването им в училищната среда, успеха, развитието им в образованието и спазването на училищните правила. 

3. Да спазват Правилника за дейността на училището и съдействат за спазването му от страна на ученика. 

4. Да участват в процеса на изграждане на навици за самоподготовка  като част от изграждане на умения за учене през целия живот.
5. Да участват в родителски срещи.
6. Да се явяват в училище след покана от учител, директор или друг педагогически специалист.
Чл. 56.  Родителите имат следните права: 

1. Периодично и системно да получават информация за успеха и развитието на децата си в образователния процес, за спазването на правилата в училището от децата и за приобщаването им към общността;

2. Да се срещат с членове на ръководството на училището, с класния ръководител, учителите и другите педагогически специалисти в определеното им приемно време или в друго удобно за двете страни време;

3. Да се запознаят с училищния учебен план;

4. При желание да присъстват и да бъдат изслушвани пред педагогически съвет и комисии с корекционен характер, когато се засягат права и интереси на ученика; 

5. Най-малко веднъж годишно да получават информация, подкрепа и консултиране в училище по въпроси, свързани с образованието, кариерното ориентиране и личностното развитие на децата им. 

6. Да избират и да бъдат избирани в Обществения съвет на училището.
7. Да изразяват мнение и да правят предложения за развитието на училището. 

Чл. 57. Родителите нямат право:

1. Да се намесват в работата на учителите и другите педагогически специалисти.

2. Да оспорват оценки или методики на преподаване, отношение учител – ученик.

3. Да упражняват физическо и психическо насилие над деца и персонала в училището.  

РАЗДЕЛ 4. ДИРЕКТОРЪТ КАТО ОРГАН НА УПРАВЛЕНИЕ 
Чл. 58. Директорът е орган на управление на училището. Той се назначава от Началника на регионалното управление на образованието – Разград. 

Чл. 59. Директор може да бъде всеки учител с висше образование след спечелване на конкурс за длъжността или да бъде назначен за временно изпълняващ длъжността директор.
Чл.  60. Директорът като орган на управление има следните права и задължения: 

· Организира, контролира и отговаря за цялостната дейност на училището

· Назначава и освобождава педагогически специалисти и непедагогическия персонал в съответствие с Кодекса на труда

· Определя числеността на персонала

· Разпорежда се с бюджетните организации

· Управлява, организира и контролира образователно-възпитателния процес

· Подписва и подпечатва финансови, трудово-правни документи, документи от задължителната училищна документация, както и издава и подписва заповеди.

· Награждава и налага санкции на учениците и работещите в училището. 

Чл. 61. Директорът като орган на контрол и управление, контролира: 

· образователно-възпитателния процес в училище чрез посещения в учебни часове

· провеждането на отделните форми на обучение

· провеждането на изпити 

· провеждането на националните външни оценявания

· спазването на настоящия правилник

· спазването на правилника за вътрешния трудов ред 

· правилното водене и съхраняване на задължителната училищна документация

· правилното водене на другата документация 

· пропусквателния режим 

· разходването на финансови средства 

· финансовата дисциплина 

· осигуряване на безопасни условия на обучение, възпитание и труд

· изпълнението на задължителните предписания, дадени от проверяващи органи

Чл. 62. За извършените проверки директорът издава протоколи за всяка извършена проверка. Контролната дейност се извършва по предварително одобрен график.
Чл. 63. Организирането на образователния процес се подпомага и от методически обединения на педагогическите специалисти в ОУ „Св. П. Хилендарски“, както следва: методическо обединение на начален етап – включва всички учители от начален етап и учители в ЦДО, методическо обединение на учителите от прогимназиален етап – включва всички учители от прогимназиален етап и учители в ЦДО. Председателите на методическите обединения се определят от директора на ОУ „Св. П. Хилендарски“ на заседание на педагогическия съвет.

РАЗДЕЛ 5. ПЕДАГОГИЧЕСКИЯТ СЪВЕТ КАТО СПЕЦИАЛИЗИРАН ОРГАН В  ОУ 

Чл. 64. Педагогическият съвет е специализиран орган за разглеждане и решаване на основни педагодически въпроси.

Чл. 65. Педагогическият съвет включва в състава си всички педагогически специалисти.   

Директорът на училището е председател на педагогическия съвет. При отсъствие на директора, заседанията се водят от педагогически специалист, който изпълнява длъжността директор на ОУ „Св. П. Хилендарски“.
Чл. 66. В заседанията на педагодическия съвет с право на съвещателен глас може да участват представители на обществения съвет, настоятелството, медицинското лице, което обслужва училището, ученици, както и други лица.

Чл. 67. Заседанията на педагогическия съвет са редовни и извънредни – след покана от Директора. Педагогическият съвет заседава по утвърден план за работа.

Чл. 68.  Педагогическият съвет в училището:
· приема стратегия за развитие на училището за следващите 4 години с приложен към нея план за действие и финансиране;

· приема правилник за дейността на училището;

· приема училищния учебен план;

· приема формите на обучение;

· приема годишния план за дейноста на училището;

· приема учебни планове за индивидуална форма на обучение;

· приема мерки за повишаване качеството на образованието;

· приема програма за  превенция на ранното напускане на училище;

· приема програма за предоставяне на равни възможности и за приобщаване на децата и учениците от уязвими групи;

· предлага на директора разкриване на занимания по интереси;

· прави предложения на директора за награждаване на ученици и за налагане на съответните санкции в предвидените в този правилники съгласно ЗПУО случаи;

· определя училищни символи и ритуали и други отличителни знаци;

· определя ученически униформи;

· участва  със свои представители в създаването и приемането на етичен кодекс на училищната общност;

· запознава се с бюджета, както и с отчетите за неговото изпълнение;

· периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;

· упражнява други правомощия, определени с нормативен акт.  
РАЗДЕЛ 6. УЧЕНИЧЕСКОТО САМОУПРАВЛЕНИЕ В ОУ  

Чл. 69. Директорът на училището организира и консултира учениците при формирането на ученическото самоуправление.                                                                                    
Чл. 70. Училищното ученическо самоуправление се управлява от ученически съвет,  в който взимат участие представители на паралелките от 4 до 7 клас в училището. 
Чл. 71. Съветът избира председател, неговата роля е да представлява ученическото самоуправление пред директора на училището, Педагогическия съвет и други органи. 
Чл. 72. Ученическият съвет изготвя свой правилник на дейността си, който не противоречи на разрешените в закона дейности. Правилникът за дейността на ученическия съвет се актуализира при нужда или в началото на учебна година.
Чл. 73. Ученическият съвет трябва да се събира един път в месеца, за да анализира свършеното и да постави новите задачи. На тези ежемесечни срещи трябва да присъства представител на училищното ръководство, определен със заповед на директора.

Чл. 74. Ученическият съвет може да комуникира:

· с директора на училището;

· с Педагогическия съвет;

· с училищното настоятелство;

·  с Обществения съвет;

· с класните ръководители

Чл. 75. Темите, по които ученическото самоуправление може да бъда активно са:

· предложения засягащи самия ученически живот; 

· предложения за награждаване на ученици;

· ден на ученическото самоуправление;

· провеждане на дарителски акции;

· подпомагане на социално слаби ученици;

· извършване на трудова дейност в полза на училището;

· провеждане на екскурзии, лагери и други;

· защита на определен ученик пред органите на училището;

· провеждане на спортни състезания в училището или между училища;

Чл. 76. Ученическият съвет няма право да дебатира теми, да дава предложения и мнения по теми, свързани с начините и методиките на преподаване, начинът и водената политика на управление на училището и други подобни.

Чл. 77. Не се допуска разглеждане на проблеми като стила и начина на преподаване на даден учител, оценяването и налагането на наказания.

Чл. 78.  Възможно е част от предложенията на Ученическия съвет да не бъдат приети или да не може да бъдат изпълнени поради различни причини.
ГЛАВА ЧЕТВЪРТА

САНКЦИИ, НАГРАДИ И ПООЩРЕНИЯ  НА УЧИТЕЛИ, УЧЕНИЦИ И РОДИТЕЛИ
РАЗДЕЛ 1.  САНКЦИИ НА УЧИТЕЛИТЕ 

Чл. 79. Учителите и останалия педагогически специалисти подлежат на санкции, съгласно Кодекса на труда при неспазване на: 

· кодекса на труда 
· правилника за вътрешния трудов ред 
· правилник за дейността на училището 
· закона за предучилищното и училищното възпитание, наредба за статута и  професионалното развитие на учителите, директорите и другите педагогически специалисти

Чл. 80. Санкциите на учителите се извършват със заповед на директора.

РАЗДЕЛ 2. САНКЦИИ НА УЧЕНИЦИТЕ 
РАЗДЕЛ 2.1. ВИДОВЕ САНКЦИИ НА УЧЕНИЦИТЕ 

Чл. 81. Санкциите на учениците са налагат по реда на Закона за предучилищното и училищното възпитание.

Чл. 82. Санкциите се налагат със заповед на директора, по предложение на класния ръководител или на друг учител и педагогически специалист до директора и до педагогическия съвет.

Чл. 83. Санкциите, които се прилагат в ОУ са следните: 

1. забележка от класен ръководител

2. предупреждение за преместване в друго училище 

3. преместване в друго училище 

Чл. 84. Санкциите по чл. 83, т.1 са налагат до края на учебната година, а санкциите по чл. 83, т. 2 и т. 3 – срокът се определя в заповедта на директора.

Чл. 85. Санкции се налагат на учениците при неспазване на настоящия правилник, правилата на съответната паралелка, както и при неспазване на етичния кодекс на училището. 

Чл. 86. Видът на санкцията се определя от степента на нарушението или деянието на ученика. За едно и също деяние се налага само една санкция.

Чл. 87. Санкции се налагат на учениците и допуснати голям брой бележки по поведението на учениците с негативен характер, както следва: 

1. над 5 допуснати забележки класният ръководител изпраща уведомително писмо, че при допускане на още пет забележки следва санкция;

2. над 10 допуснати забележки – забележка от класен ръководител;

3. над 20 допуснати забележки – предупреждение за преместване в друго училище 
4. над 40 допуснати забележки – преместване в друго училище

Чл. 88. Санкции се налагат на учениците и в следните случаи:

1. При неспазване на инструктаж за безопасно поведение по време на организирани пътувания, зелени училища и лагери, организирани от училището.
2. При оронване на доброто име и престижа на училището сред обществеността и сред други училищни общности.
3. Допуснати голям брой отсъствия по неуважителни причини, както следва: 

3.1. При допускане на 5 неуважителни отсъствия – класният ръководител изпраща уведомително писмо, като упоменава допуснатия брой отсъствия и действията, които ще се предприемат при допускане на още неуважителни отъствия от образователния процес. 

3.2. При допускане на 10 неуважителни отсъствия – забележка.
3.3. При допускане над 15 неуважителни отсъствия – предупреждение за преместване в друго училище.
3.4. При допускане над 20 неуважителни отсъствия – преместване в друго училище.
Чл. 89. Когато допуснатите отсъствия са само и единствено от закъснения на ученика, класният ръководител по своя преценка има право да поиска налагането на санкция след като ученикът допусне с 20 % над определените отъствия в чл. 88, т.2.
Чл. 90. Всеки учител може да наложи санкция „отстраняване от час“ на ученик, който възпрепятства образователния процес в даден час. Тази санкция се налага до края на учебния час. Учителят вписва пояснителна бележка, че ученикът е отстранен от часа, както и конкретната причина на отстраняването му. Отстраненият ученик се изпраща при специалист с подкрепящи функции, в училищната библиотека или медицинския специалист. Тази санкция се налага само за учениците от прогимназиален етап. За учениците от начален етап тази санкция не се допуска. Ако ученик от начален етап възпрепятства работата на класа, то в класа се поканва педагогически специалист с подкрепящи функции за съдействие.

РАЗДЕЛ 2.2. ПРОЦЕДУРА ПО НАЛАГАНЕ НА САНКЦИЯ НА УЧЕНИЦИТЕ 

Чл. 91. Класният ръководител или друг педагогически специалист изготвя доклад до директора и при необходимост до педагогическия съвет, в който са описани мотивите и или извършеното нарушение от ученика и предлаганата санкция.
Чл. 92. Директорът организира изслушването на ученика в присъствието на родител, класен ръководител. При по-сериозно провинение директорът може да поиска ученикът да бъде изслушан пред членовете на УКС.

Чл. 93. По време на изслушването се води протокол, като протоколчик е учител, който преподава на ученика.

Чл. 94. Ако санкцията се налага от педагогически съвет, то ученикът се поканва на изслушване заедно с родител/настойник. Родителят има право да изказва мнение и становище по въпросите, свързани с поведението на детето си. 

Чл. 95. На заседанието се поканва представител на отдел „Закрила на детето“, който да защитава интересите на децата. Директорът изпраща писмена покана до районната слежба по закрила на детето.

Чл. 96. След изслушване на всички заинтересовани страни и мотиви се взима окончателно решение за налагане на санкция. Налагането на санкцията е крайна корекционно-възпитателна мярка за учениците.
Чл. 97. Директорът издава заповед, в която се описват мотивите, които предполагат налагане на санкция. Към заповедта задължително се изготвят препоръки и план за действие /ако е необходимо/.

Чл. 98. Заповедта се връчва на родител за сведение срещу подпис. Ако родителят откаже да подпише заповедта, се изпраща с обратна разписка по пощата. 

Чл. 99.  Заповедта за налагане на санкция може да бъде обжалвана пред началника на Регионалното управление на образованието в 14-дневен срок от датата на връчването й.

Чл. 100.  Ученическият съвет в училището, съобразно неговите пълномощия може да възложи на санкциониран ученик изпълнението на допълнителни дейности в полза на училището, които се регламентират в правилника на ученическия съвет.

РАЗДЕЛ 2.3.  ЗАЛИЧАВАНЕ НА НАЛОЖЕНИ САНКЦИИ НА УЧЕНИЦИТЕ 
Чл. 101. Санкцията се заличава автоматично с изтичане на срока на налагането й.
Чл. 102. Санкцията може да бъде заличена и предсрочно при положително развитие на ученика, стремеж и действие за преодоляване на причините за налагането на санкция.

Чл. 103.  Предсрочното заличаване на санкция се извършва по следната порцедура: 

1. Класният ръководител изготвя доклад до директора с мотивирано искане за заличаване на санкцията.
2. Директорът издава заподед за заличаване на наказанието и я връчва срещу подпис на родителите и на класния ръководител за сведение и изпълнение.

РАЗДЕЛ 3. НАГРАДИ И ПООЩРЕНИЯ НА УЧИТЕЛИТЕ И ДРУГИТЕ ПЕДАГОГИЧЕСКИ СПЕЦИАЛИСТИ
Чл. 104. Учителите и другия педагогически персонал могат да бъдат награждавани с морални и предметни награди от директорът на училището, Община Цар Калоян, Министерство на образованието и науката, Регионалното управлвение на образованието

Чл. 105. Учителите и другите педагогически специалисти се удостояват с награди чрез издаване на заповед от директора. 

Чл. 106. Директорът по своя преценка може да удостоява с почетно звание „Учител на годината“ всеки педагогически специалист, работещ  ОУ на пълно или непълно работно време. Наградата се връчва на закриването на учебната година. Наградата е морална, придружена с почетен плакет с надпис „Учител на годината“ и лого на училището.

РАЗДЕЛ 4. НАГРАДИ И ПООЩРЕНИЯ НА УЧЕНИЦИТЕ 

Чл. 107. Учениците могат да бъдат награждаване с морални и предметни награди. 

Чл. 108. Ученик може да бъде награден за: 

1. Отличен успех от учебната година 

2. Отлично представяне на олимпиади, състезания и спортни изяви – индивидуални и колективни, когато се е явил от името на училщето;
3. За безупречно поведение през учебната година 

4. За доброволчество в полза на училището 

5. За конкретни отлични постижения по даден предмет, група предмети

6. За други случаи и по други поводи, прославящи доброто име на училището.

Чл. 109. Учениците се награждават по следната процедура:

1. Класният ръководител или друг педагогически специалисти изготвя доклад-номинация за награждаване, най-.малко 10 дни преди повода за връчване на наградите. 

2. Директорът, съвместно с педагогическия съвет обсъжда номанациите и вземат решение за награда. 

3. Директорът издава заповед за награждаване на учениците. 

Чл. 110. Моралните награди се придружват с грамота. 

Чл. 111. Предметните награди са пряко свързани с развитието на учениците.

Чл. 112. Директорът връчва специална награда „Отличник на випуска“ на учениците, завършващи основно образование, придружена със златен, сребърен или бронзов медал при следните условия: 

1. Златен медал – награждават се ученици, които имат  само отлични оценки от обучението си в прогимназиален етап.

2. Сребърен медал – награждават се ученици, които имат до две оценки „много добър 5“ от обучението си в прогимназиален етап.
3. Брознов медал - награждават се ученици, които имат до четири оценки „много добър 5“ от обучението си в прогимназиален етап.
Чл. 113. При липса на ученици с такива постижения специалната награда на се връчва. 

Преходни и заключителни разпоредби
§ 1. Настоящият правилник се издава на основание Закона за предучилищното и училищното образование и влиза в сила от 15.09.2016 година.

§ 2. Приет с решение на Педагогическия съвет с протокол № 12 / 14.09.2016 г  и утвърден със заповед № 847-11 / 17.09.2016 г. на директора на ОУ.
§ 3. Настоящият правилник отменя Правилник за устройството и дейността на ОУ „Св. Паисий Хилендарски“, приет с решение на ПС, протокол с № 1 от 15.09.2015 г.
§ 4. Поправки и допълнения могат да се правят прец цялата учебна година, след като бъдат мотивирано внесени за обсъждане на заседание на педагогически съвет.

§ 5. С настоящият правилник се запознават родителите на всички деца и ученици на първата родителска среща за всяка учебна година срещу подпис, а учениците в първия час на класа за учебната година удостоверяват  с подписа си, че познават неговото съдържание.

§ 6. Всички учители, служители, ученици, родители и външни посетители в училището се задължават да спазват настоящия правилник. 
Чл. 10. (1) В самостоятелна форма може да се обучават: 

1. ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма; 
2. ученици в задължителна училищна възраст – по желание на ученика или родителя, по реда на чл. 12, ал. 2 от ЗПУО; 

3. ученици с изявени дарби; 

4. лица, навършили 16 години, граждани на Р. България.

(2) Самостоятелна форма на обучение не може да се организира за ученици по чл. 49, ал. 2, т. 1 от ЗПУО. 

(3) Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план.

(4) Учениците по ал. 1, т. 2, които се обучават в самостоятелна форма по желание на родителите и не постигнат необходимите компетентности в съответния клас, продължават обучението си при спазване на изискванията на ЗПУО в друга форма на обучение по чл. 106 от него, препоръчана от екипа за подкрепа за личностно развитие.

(5) Самостоятелната форма на обучение за учениците по ал. 1, т. 2 се организира след решение на експертна комисия, създадена към регионалното управление на образованието.

(6) За провеждането и организацията на самостоятелната форма на обучение за учениците по ал. 1, т. 2 в съответствие с изискванията на този закон се осъществява контрол на всеки учебен срок от експертната комисия към регионалното управление на образованието. В комисията задължително участва представител на Агенцията за социално подпомагане.
(7) учениците в самостоятелна форма  подават писмено заявление до директора на училището. 

(8)  Учениците могат да променят формата на обучение в началото на учебната година.
(9)  Преминаването на ученици от дневна в самостоятелна форма на обучение се разрешава от директора на училището след подадено заявление от родителя\настойника на ученика или от самия ученик (когато той е навършил 16 години). Здравословната причина следва да бъде подкрепена с медицински документ, издаден от компетентния за това орган;
(10)  Ученици, които са преминали  от дневна в самостоятелна форма на обучение, продължават обучението си по учебните планове, по които са започнали. Лицата, които са прекъснали обучението си, продължават по училищния учебен план, действащ през учебната година, от която обучението продължава.
(11)  Учениците, които се обучават в самостоятелна форма на обучение се определят през месец септември на заседание на педагогически съвет. Промяна на формата на обучение се допуска и по време на учебните занятия, когато се преминава от дневна в самостоятелна форма на обучение. Условията и редът за организиране на изпитите с ученици, обучаващи се в самостоятелна форма на обучение се определят със заповед на директора.
(12)  Явяването на изпити протича в три сесии (една редовна и две поправителни): октомври-ноември, март-април и юни-юли. За работещите в чужбина, подали заявление за СФО и желаещи да се яват на изпити за определяне на годишна оценка подават заявления. Те се разглеждт от Педагогическия съвет, който обсъжда всеки конкретен случай и при взето решение определя и първата сесия за ученика. 
(13)  Изпитите се провеждат за всеки клас поотделно върху учебния материал по всеки предмет за цялата учебна година. 
(14)  Ученици, които са преминали в самостоятелна форма след приключване на първия учебен срок се явяват на изпити върху материала за цялата учебна година.
(15)  Всички ученици в самостоятелна форма на обучение е желателно да посетят най-малко по три часа консултации по всички общообразователни предмети за съответния клас;

(16) Знанията и уменията на учениците се оценяват чрез полагане на изпити по всички учебни предмети от учебния план, по който се обучават. Учениците полагат изпити по учебното съдържание на утвърдените от МОН учебни програми  и/или тематични планове по учебните предмети за дневна форма на обучение.

 (17) Две седмици преди началото на всяка изпитна сесия, учениците подават писмено заявление до директора за съответната сесия, в което посочват по кои от определените им учебни предмети ще се явят на изпити за завършване на дадения клас (като се съобразят със съответните срокове, изнесени на таблото за обява за всяка сесия). 

 (18) Ученици от самостоятелна форма на обучение могат да положат изпити за отделен клас наведнъж по всички предмети на сесия или на части по свой избор. Обучението по всички учебни предмети завършва с полагане на изпит. Учениците могат да полагат изпити за следващия клас само, ако успешно са положили всички изпити, предвидени за завършване на предходния клас. Ученици,  които се обучават в самостоятелна форма на обучение, при повтарянето на класа се явяват на изпити само по учебните предмети, по които имат оценка Слаб (2) или не са се явили на поправителните изпити. 
(19) Изпитите се провеждат по график, приет от Педагогически съвет и утвърден от директора на училището. В един ден не може да се провеждат изпити по повече от един учебен предмет.

(20) Задължителната училищна документация, в която се вписват учениците в самостоятелна форма на обучение е книгата за резултатите от изпитите на учениците на самостоятелна форма на обучение, предназначена за вписване на резултатите от изпитите на учениците от I – VIII клас.

(21)  Самостоятелна форма на обучение се организира за отделен ученик.

(22) Директорът на училището определя със заповед учителите, които да изготвят необходимите конспекти и изпитни билети в съответствие с учебното съдържание на утвърдените от МОН учебни програми и/или тематични планове по учебни предмети. Конспектите и изпитни билети се съхраняват от Севинч Мустафа – ЗАС в канцеларията на училището. До 30 септември на всяка учебна година, ученик в самостоятелна форма на обучение, завършил успешно съответния клас е длъжен да подаде заявление до директора на училището, в което да заяви желанието си за обучение и посочи формата на обучение за съответната учебна година, в противен случай обучението на ученика се счита за прекъснато.

(23) Завършването на клас и на степен на образование, в самостоятелна форма на обучение, се удостоверява в едни и същи по вид документи, съгласно Наредбата за информацията и документите за системата на предучилищното и училищното образование (НАРЕДБА № 8 от 11.08.2016 г.).
Чл. 11. (1) Комбинирана форма на обучение включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план.

(2) Обучението в комбинирана форма се извършва по училищния учебен план или по индивидуален учебен план – за ученици със специални образователни потребности и за ученици с изявени дарби.

(3) Комбинирана форма на обучение може да се организира за:

1. ученик със специални образователни потребности;

2. ученик с изявени дарби;

3. ученик в класовете от основната степен на образование, преместен в училище, в което не се изучава чуждият език, който ученикът е изучавал преди преместването си, при условие че в населеното място няма училище от същия вид, в което този език да се преподава;

4. ученик в VІІ клас, преместен в училище, в което не се изучава учебен предмет от разширената подготовка, който ученикът е изучавал преди преместването си, ако преместването се извършва след началото на втория учебен срок.

(4) В случаите по ал. 3, т. 3 и 4 вместо чуждия език или съответния учебен предмет от разширената подготовка, предвиден в училищния учебен план, се организира индивидуално обучение по чуждия език или по учебния предмет, който ученикът е изучавал преди преместването си. Индивидуалното обучение се осъществява от друго училище – по реда на чл. 113, ал. 4, 6 и 7, или от приемащото училище – по реда на чл. 112, ал. 3 и 4 от ЗПУО.

(5) В случаите по ал. 3, т. 1 индивидуалното обучение може да се осъществява по един или по няколко учебни предмета. Индивидуалното обучение се осъществява от училището – по реда на чл. 111, ал. 2 – 5, или от друго училище – по реда на чл. 113, ал. 4, 6 и 7 от ЗПУО.

(6) В случаите по ал. 3, т. 2 индивидуалното обучение се осъществява по един или няколко учебни предмета, по които ученикът е показал трайни способности и постижения, надвишаващи постиженията на неговите връстници. Индивидуалното обучение се осъществява от училището по реда на чл. 111, ал. 2 – 5 от ЗПУО.
Чл. 12. (1) Организацията на обучението в дневна, задочна, индивидуална, самостоятелна и комбинирана форма на обучение, както и условията и редът за преминаване от една форма на обучение в друга се уреждат с държавния образователен стандарт за организацията на дейностите в училищното образование.

(2) Оценяването в различните форми на обучение се извършва при условията и по реда на държавния образователен стандарт за оценяването на резултатите от обучението на учениците.
РАЗДЕЛ  ІV.   ОРГАНИЗАЦИОННИ ФОРМИ

Чл. 13 Училищното обучение е организирано в последователни класове, номерирани във възходящ ред с римски цифри.

Чл. 14 Продължителността на обучението в един клас е една учебна година за всички организирани в училището форми с изключение на случаите, предвидени в ЗПУО за индивидуалната и самостоятелната форма на обучение.

Чл. 15 В зависимост от особеностите на учебния предмет или модул паралелката може да се дели на групи или да се организират сборни групи от различни паралелки от един клас или от различни класове.


Чл. 16 При желание от страна на учениците, подадени писмени молби от техните родители, съгласувано с общинската администрация и РУО, в училището могат да се изградят и сборни групи за факултативни учебни часове в областта на спорта, изкуствата, отдиха и технологиите.

Чл. 17 Желанието за обучение във формите на ИУЧ и ФУЧ се декларира от ученика две седмици преди края на учебните занятия с писмено заявление до директора на училището, подписано от родителя /настойника/. Подадените заявления се съхраняват от директора на училището до края на учебната година и подлежат на контрол.

Чл. 18 При условията на ЗПУО за ученик от паралелка може да се организира и индивидуално обучение по отделен учебен предмет или модул.


Чл. 19 Броят на учениците в паралелките, делението на паралелките на групи,  както и за организиране на индивидуално обучение на ученик от паралелка се определят с Наредба № 7 от 2000 г. на МОН (държавния образователен стандарт за финансирането на институциите и в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие).
РАЗДЕЛ V.    УЧЕБНО И НЕУЧЕБНО ВРЕМЕ.


Чл. 20 (1) Училищното образование се организира в учебни години, които включват учебно и неучебно време. (чл.101 от ЗПУО и чл.2, ал.1 от Наредба за организация на дейностите в училищното образование).
(2) Учебната година за всички форми на обучение, с изключение на самостоятелната, включва учебни срокове, учебни седмици, учебни дни и учебни часове, както и ваканции. 

(3) Учебното време за самостоятелната форма се организира от училището чрез изпити и от ученика или лицето, което се подготвя самостоятелно за тях. 


Чл. 21 Училищното образование се организира в учебни години. Учебната година включва учебни срокове, учебни седмици, учебни дни и учебни часове, както и ваканции. 
Чл. 22 Учебната година е с продължителност 12 месеца и започва на 15 септември. В случай че 15 септември, съответно 1 септември е почивен ден, тя започва на първия следващ работен ден.


Чл. 23 Броят на учебните седмици в една учебна година и разпределението им по класове се определят с държавния образователен стандарт за учебния план.

· за І – ІV   клас – 32  учебни седмици;

· за V – VІІІ клас – 34  учебни седмици;
Чл. 24 Учебните занятия се разпределят в два учебни срока, както следва:



▪ І  учебен срок от 15.09.2016 г. до 03.02.2017 г. с продължителност 18 учебни седмици;



▪  ІІ  учебен срок  от 09.02.2017 г. до 31.05.2017 г. за І – ІV клас (14 седмици)
                                                 от 09.02.2017 г. до 15.06.2017 г. за V – VІІІ клас (16 седмици)
Чл. 25 Учебните срокове и тяхната продължителност, продължителността на учебната седмица, продължителността на учебните часове, както и ваканциите се определят с държавния образователен стандарт за организацията на дейностите в училищното образование.
Чл. 26. (1) Организацията на учебния ден е полудневна и целодневна. 

(2) Училището организира целодневна организация на учебния ден за учениците от І до ІV клас при желание на родителите, както и от V до VІІ клас при желание на родителите и съобразно възможностите на училището.

(3) Условията и редът за организиране и провеждане на полудневната и целодневната организация на учебния ден се определят с държавния образователен стандарт за организацията на дейностите в училищното образование.

Чл. 27 (1) Учебният ден включва учебни часове и почивки между тях. Продължителност на учебните часове е както следва:
▪ за І и ІІ клас 35 минути;



▪ за ІІІ и ІV клас 40 минути;



▪ за V – VІІІ клас 45 минути.

Продължителност на почиив ките между учебните часове:



▪ малко междучасие – 10 минути;



▪ голямо междучасие – 20 минути;



▪ почивките между учебните часове се ползват при спазване на графика за учебното време в училище. При целодневна форма на организация продължителността на учебния  час в V – VІІ клас може да бъде 40 минути.
(2) Продължителността на учебните часове и почивките между тях се определят с държавния образователен стандарт за организацията на дейностите в училищното образование.

(3) Общият брой задължителни и избираеми учебни часове за една учебна седмица не може да е по-малък от 22 и по-голям от 32 учебни часа. 
(4) Конкретният брой задължителни и избираеми учебни часове по класове се определя с държавния образователен стандарт за учебния план.
Чл. 28. (1) За всяка учебна година министърът на образованието и науката определя със заповед:

1. началото и края на ваканциите с изключение на лятната;

2. неучебните дни;


3. началото и края на втория учебен срок.

(2) Заповедта по ал. 1 се издава не по-късно от две седмици преди началото на учебната година.
През учебната 2016/2017 година учениците ползват следните ваканции:

	Ваканции
	Срок

	Есенна
	29.10.2016 г. – 01.11.2016 г. вкл.
есенна

	Коледна
	24.12.2016 г. – 04.01.2017 г. вкл.

	Зимна
	04.02.2017 г. – 08.02.2017 г. вкл.

	Пролетна 
	08.04. 2017 г. - 17.04.2017 г. вкл.





Чл. 29 Разписанията на учебните часове,  графиците за провеждането им и други  подобни документи се съгласуват за педагогическа и организационна целесъобразност от ПС и се утвърждават от Директора.


Чл. 30 Всеки редовен учебен час започва и завършва с биене на звънец от упълномощено лице. 


Чл. 31 Забранява се нарушаването на работата в час чрез влизане на ученици, учители и други лица без разрешение на учителя.


Чл. 32 Присъствието на външни лица в учебен час става с разрешение на директора  и се съгласува  с преподавателя.


Чл. 33 (1)Седмичното разписание на учебните занятия се съобразява с психо-физическите особености и възможностите на учениците, разработва се  в съответствие с изискванията на МЗ от комисия, назначена със заповед на директора, съгласува се  с РЗИ, утвърждава се  от директора не по-късно от три дни преди започване на всеки учебен срок. 
(2) Седмичното разписание се изготвя въз основа и при спазване на училищните учебни планове,  седмичното и годишното разпределение на учебните часове по учебните предмети и други съществуващи документи и изисквания.


Чл. 34. Промени в реда на учебните занятия, седмичното разписание и други дейности се извършват само въз основа на заповед или разрешение на директора. 


Чл. 35. Часът на класа и ДЧСД/ДЧФКС се включват в седмичното разписание на учебните занятия извън броя на задължителните учебни часове.


Чл. 36. Учебни дни може да се определят за неучебни или неучебни дни – за учебни, със заповед на министъра на образованието и науката.

(2) В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция.

(3) В случай на извънредни или непредвидени обстоятелства или за деня на честване на празника на общината кметът на общината след уведомяване на началника на регионалното управление на образованието може да обявява до три учебни дни за неучебни в една учебна година за училища на територията на общината.

(4) Директорът на училището след решение на педагогическия съвет може да обявява до три учебни дни в една учебна година за неучебни, но присъствени, за което уведомява началника на регионалното управление на образованието.

(5) Неучебни са и дните, в които образователният процес в училището е временно преустановен по задължително предписание на компетентен орган, определен с нормативен акт.
РАЗДЕЛ VІ.    УЧЕБЕН ПЛАН

Чл. 37. (1) Учебният план разпределя учебното време между учебните предмети или модули за придобиване на училищната подготовка.

(2) Структурата на учебния план обхваща три раздела:

1. раздел А – задължителни учебни часове;

2. раздел Б – избираеми учебни часове;

3. раздел В – факултативни учебни часове.

Чл. 38. (1) В задължителните учебни часове се осъществява обучение за придобиване на общообразователната подготовка.

Чл. 39. (1) В избираемите учебни часове се осъществява обучение за придобиване на разширената подготовка.
(2) В избираемите учебни часове може да се изучават и учебните предмети по чл. 76, ал. 1, 2, 3, 4 и 5 от ЗПУО. 

Чл. 40. Във факултативните учебни часове се осъществява обучение за придобиване на допълнителната подготовка.

Чл. 41. (1) Извън часовете по чл. 87, ал. 2 и 3 от ЗПУО в учебния план се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа. 

(2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление.

(3) Организирането и провеждането на спортни дейности по ал. 1 се осъществява от педагогически специалисти в областта на физическото възпитание и спорта с професионална квалификация „учител“ или „треньор“ по даден вид спорт.


Чл. 42. (1) Училището въз основа на съответния типов учебен план разработва училищен учебен план съобразно интересите на учениците и възможностите си.

(2) Училищният учебен план съдържа седмичния брой часове по учебни предмети.

(3) Училищният учебен план се утвърждава по паралелки за всяка учебна година освен в случаите, предвидени в държавния образователен стандарт за учебния план.

(4) Училищният учебен план се приема от педагогическия съвет и се утвърждава със заповед на директора, като не може да се променя през учебната година.

Чл. 43. (1) Въз основа на училищния учебен план се разработва индивидуален учебен план за учениците в индивидуална форма на обучение, както и при необходимост за:

1. учениците със специални образователни потребности, които се обучават в дневна, комбинирана или в дуална система на обучение;

2. учениците с изявени дарби, които се обучават в комбинирана.

(2) Индивидуалният учебен план по ал. 1 се утвърждава със заповед на директора и изпълнението му се контролира ежемесечно от регионалното управление на образованието.

(3) Индивидуалният учебен план се разработва за учебна година с изключение на случаите, предвидени в държавния образователен стандарт за учебния план.
(4) Индивидуалният учебен план може да определя разпределение на учебното време по един или по повече учебни предмети, което е различно от училищния учебен план.

(5) Индивидуалният учебен план на учениците със специални образователни потребности може да съдържа само част от учебните предмети, определени в училищния учебен план

(6) За обучението по всеки предмет от индивидуалния учебен план екипът за подкрепа за личностно развитие разработва индивидуална учебна програма, която се утвърждава от директора на училището.
Чл. 44. Структурата на училищните и на индивидуалните учебни планове, както и условията и редът за тяхното утвърждаване се определят с държавния образователен стандарт за учебния план, а на индивидуалните учебни планове за учениците по чл. 95, ал. 1 от ЗПУО  и с държавния образователен стандарт за приобщаващото образование.
Чл. 45. (1) Всеки има право да завърши определен клас по училищния учебен план, по който е започнал да се обучава в същото училище.

(2) Лицата, прекъснали обучението си, продължават по училищния учебен план, действащ през учебната година, от която обучението продължава.

РАЗДЕЛ  VІІ.   ОЦЕНЯВАНЕ НА РЕЗУЛТАТИТЕ ОТ ОБУЧЕНИЕТО НА УЧЕНИЦИТЕ
Чл. 46. (1) Оценяването е процес на установяване и измерване на постигнатите резултати от обучението и нивото на подготвеност на учениците за бъдещата им реализация. 

(2) Основните цели на оценяването са:

1. диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа;

2. мониторинг на образователния процес за прилагане на политики и мерки, насочени към подобряване качеството на образование.

(3) Оценяване се извършва:

1. в процеса на обучение;

2. в края на клас или на етап от степен на образование;

3. при завършване на степен на образование.

Чл. 118. (1) Оценяването се извършва чрез текущи изпитвания и изпити.

(2) Текущите изпитвания се осъществяват в процеса на обучение, като част от тях са въз основа на проекти. Те са инструмент за обратна връзка и за мотивация за учене. В резултат на текущите изпитвания се поставят текущи оценки и брой точки, въз основа на които се формират срочни или годишни оценки.

(3) Оценката е показател за степента, в която компетентностите, постигнати от учениците в резултат на обучението, съответстват на определените с държавния образователен стандарт за общообразователната подготовка, с държавния образователен стандарт за профилираната подготовка и/или с държавния образователен стандарт за придобиването на квалификация по професия и/или с учебната програма по съответния учебен предмет или модул за съответния клас.

(4) За учениците със специални образователни потребности, които се обучават по индивидуална учебна програма, оценката е показател за степента, в която са постигнати компетентностите, заложени в нея.

(5) Не се поставят оценки по учебните предмети, модули или дейности, предвидени за изучаване във факултативните часове от училищния учебен план, с изключение на спортните училища, при обучението в учебните часове по чл. 92, ал. 1, както и по специалните учебни предмети за учениците със сензорни увреждания.

(6) Изпитите са:

1. приравнителни;

2. за определяне на срочна или на годишна оценка по учебен предмет;

3. за промяна на оценката;

4. за установяване степента на постигане на компетентностите, определени в учебната програма по учебен предмет за определен клас;

5. за установяване степента на постигане на компетентностите, определени с държавния образователен стандарт за общообразователната подготовка, с държавния образователен стандарт за профилираната подготовка за определен етап от степента на образование и/или с държавния образователен стандарт за придобиване на квалификация по професия;

6. държавни зрелостни.

Чл. 119. (1) В зависимост от оценяващия оценяването може да е:

1. вътрешно – когато оценката се поставя от обучаващия учител;

2. външно – когато оценката се поставя от комисия или от лице, различно от обучаващия учител.

(2) В зависимост от организацията и обхвата си оценяването в процеса на училищното обучение може да е:

1. национално – обхваща ученици от един клас в цялата страна;

2. регионално – обхваща ученици от един клас в рамките на една или няколко области;

3. училищно – обхваща ученици от един клас в рамките на отделно училище;

4. групово – обхваща част или всички ученици от една или повече паралелки;

5. индивидуално – за отделен ученик.

(3) В края на ІV, VІІ и Х клас се провежда национално външно оценяване за установяване степента на постигане на компетентностите за съответния етап, определени с държавния образователен стандарт за общообразователната подготовка.

(4) Министерството на образованието и науката въвежда механизъм за публичност, прозрачност и ежегоден анализ на резултатите от националните външни оценявания, който се използва за разработване на политики и мерки за гарантиране на устойчиво повишаване на качеството на образованието.

(5) Форматът на националното външно оценяване по ал. 3, учебните предмети, по които то се извършва, както и условията и редът за организацията и провеждането му се определят с държавния образователен стандарт за оценяването на резултатите от обучението на учениците.

Чл. 120. (1) Оценката съдържа качествен и количествен показател.

(2) Оценките, които може да се поставят, са „отличен (6)“, „много добър (5)“, „добър (4)“, „среден (3)“, „слаб (2)“.

(3) В случаите когато количественият показател не се определя като цяло число, качественият показател се определя при условията на държавния образователен стандарт за оценяването на резултатите от обучението на учениците.

(4) Когато се използват други количествени показатели, те се приравняват към оценките по ал. 2.

(5) Оценките от националното външно оценяване в края на VІІ и в края на Х клас, както и от държавните зрелостни изпити и от държавния изпит за придобиване на професионална квалификация може да се изразяват само с количествени показатели – в брой точки, без да се приравняват към оценките по ал. 2.

(6) На учениците от I до III клас включително не се поставят количествени оценки.

(7) На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: „постига изискванията“, „справя се“ и „среща затруднения“.

(8) Когато се установи, че учениците по ал. 7 са постигнали изискванията на учебната програма по учебен предмет от училищния учебен план, се поставя оценка с количествен показател и по този учебен предмет и обучението по индивидуална учебна програма се преустановява.

Чл. 121. Основните компоненти на оценяването, видовете и формите на оценяване, както и организацията, условията и редът за извършването му се определят с държавния образователен стандарт за оценяването на резултатите от обучението на учениците.

Чл. 42 Знанията и уменията на учениците се оценяват от учителя чрез текущи /системно през І и ІІ учебен срок/ и периодични проверки, както и чрез изпити, като формите за проверка и оценка са устни, тестове, класни работи /по график, утвърден от директора/ и други писмени и практически форми.


Чл. 43 Знанията и уменията на учениците могат да се проверяват и от упълномощени длъжностни лица от РИО.


Чл. 44  Проверката и оценката на знанията и уменията на учениците чрез изпити се осъществява от училищни изпитни комисии, назначени със заповед на директора на училището.


Чл. 45 Знанията и уменията на учениците, които се обучават в  индивидуална форма на обучение и по здравословни причини не могат да посещават училище повече от 30 учебни дни, се оценяват чрез текущи оценки.


Чл. 46 Знанията и уменията на учениците, които се обучават в  индивидуална форма на обучение по чл. 83, ал. 2, т. 2 от ППЗНП,  се оценяват чрез изпити.


Чл. 47 Знанията и уменията на учениците в училището се оценяват по шестобалната система съгласно ДОИ за системата на оценяване  както  следва  с:  отличен  (6),  много  добър  (5), добър (4), среден (3) и слаб (2).

Чл. 48 Текущата проверка се осъществява от учителите ритмично през първия и втория учебен срок, чрез избрани от тях форми, в това число и писмени изпитвания. Текущите изпитвания са устни, писмени и практически.

Чл. 49 Периодичната проверка /класни и контролни работи/ се осъществява от учителите по график, утвърден от директора в началото на учебната година/срока.

Чл. 50  Проверката и оценката на знанията и уменията на учениците чрез изпити се осъществява от училищни изпитни комисии, назначени със заповед на директора на училището по утвърден график.

Чл. 51 Организацията на изпитванията се осъществява по следния начин:


(1) Индивидуалните изпитвания се извършват за не повече от един учебен час;


(2) Контролната работа се организира за не повече от един учебен час;


(3) Класните работи по математика се организират в един учебен час, а по български език и литература – в два слети часа;


(4) За една учебна  седмица максимално допустимият брой общи писмени изпитвания с контролна и класна работа или две контролни работи; за един учебен ден за една и съща паралелка не повече от една контролна или класна работа.


(5) Уменията за работа в лабораторни условия се проверяват в рамките на един учебен час.

Чл. 52 Организацията на оценяването се осъществява по следния начин:


(1) В хода на учебната година учителят установява входно, междинно и изходно равнище. Оценките от трите равнища са част от задължителния минимален брой оценки за срока /респективно за учебната година/.

(2) Директорът утвърждава график за провеждане на класни и контролни писмени работи по предложение на учителите в началото на всеки срок. Учителите информират учениците, а класните ръководители – родителите за този график своевременно. Този график се поставя на информационното табло в училището.


(3) При устно изпитване учителят мотивира пред ученика оценката;


(4) При писмено изпитване учителят коригира, оценява и рецензира писмените работи. Връща ги на учениците за подпис от родителя /настойника/ и ги получава обратно;


(5) Учителят лично внася поставените от него оценки в съответната документация , както следва:

а/ текущите оценки от устните изпитвания в деня на изпитването;

б/ текущите оценки от писмените изпитвания до две седмици след провеждане на самото изпитване;

в/ текущите оценки от лабораторни упражнения в деня на изпитването;

г/ срочните и годишните оценки в деня на оформянето им.

Чл. 53  В рамките на една изпитна сесия всеки ученик има право да положи изпит по определен учебен предмет само веднъж.

 
Чл. 54 Отлагането на изпити и прекъсването на изпитни сесии се допуска в следните случаи: при заболяване на ученика; при тежки нещастни случаи в семейството на ученика; при обществени бедствия и други особени случаи.


Чл. 55 За отлагане на изпити и прекъсване на сесия, ученикът подава своевременно молба до директора на училището. Към молбата се прилагат официални оправдателни документи, издадени от съответните компетентни органи. Молбата се подава най-късно 1/един/ ден преди датата на провеждане на съответния изпит.

Чл. 56  Продължителността на изпита се определя с Наредба на МОН;


Чл. 57 Текущите, срочните и годишните оценки на учениците се  вписват в ученическата книжка на ученика и в дневника на класа. Годишните оценки на учениците от І до VІІІ клас се вписват и в главната книга. За учениците от ІІ – ІV клас в ученическата книжка и в дневника на класа се вписват само текущите и годишните оценки.


Чл. 58 Оценките от изпитите се вписват в съответните изпитни  протоколи. 

Чл. 59 Срочните и годишни оценки по общообразователни учебни предмети се оформят въз основа на различни форми за проверка и оценка, прилагани ритмично през време на учебния срок задължително по всички учебни предмети и се отразяват задължително в съответната документация. Годишните оценки се оформят в съответствие с изискванията на ППЗНП, учебния план и Указание на МОН. 

РАЗДЕЛ VІІІ.    ЗАВЪРШВАНЕ НА КЛАС И ЕТАП
Чл. 122. (1) Ученик завършва успешно клас, ако има годишни оценки най-малко „среден (3)“ по всички учебни предмети или модули, предвидени в училищния учебен план за съответния клас в задължителните и в избираемите учебни часове.

(2) Ученик, успешно завършил определен клас, продължава обучението си в следващия клас.

(3) Ученик в началния етап на основно образование продължава обучението си в следващия клас независимо от годишните си оценки по изучаваните учебни предмети, ако се обучава в дневна, индивидуална, самостоятелна, дистанционна или комбинирана форма и неговата възраст е съответната за този клас или я надхвърля, но с не повече от три години.

Чл. 123. (1) Ученик, който има годишна оценка „слаб (2)“ по учебен предмет или модул, полага изпит за промяна на оценката по учебния предмет или модул при условия и по ред, определени с държавния образователен стандарт за оценяването на резултатите от обучението на учениците.

(2) В случаите по ал. 1 ученик, който не се е явил или не е положил успешно изпита за промяна на оценката, повтаря класа.

Чл. 124. (1) Учениците от I до ІІІ клас включително, които не са усвоили компетентностите, заложени в учебната програма за съответния клас, както и учениците от ІV клас, които имат годишна оценка „слаб (2)“ по учебен предмет, не полагат изпити за промяна на оценката и не повтарят класа, ако са се обучавали в дневна, индивидуална, самостоятелна, дистанционна или комбинирана форма и възрастта им е съответната за този клас или я надхвърля, но с не повече от три години.

(2) За учениците по ал. 1, с изключение на тези, които са се обучавали в самостоятелна форма, задължително се организира допълнително обучение по време на лятната ваканция при условия и по ред, определени със заповед на директора на училището. При необходимост допълнителното обучение може да продължи и през следващата учебна година.

Чл. 125. Ученик от XII клас, който има годишна оценка „слаб (2)“ по един или по няколко учебни предмета или модула и не се е явил или не е положил успешно изпити за промяна на оценката, не повтаря класа. Той може да се явява на изпити за промяна на оценката без ограничения на броя изпитни сесии при условия и по ред, определени с държавния образователен стандарт за оценяване на резултатите от обучението на учениците.

Чл. 126. (1) Ученик със специални образователни потребности не повтаря класа.

(2) За обучението на ученик със специални образователни потребности, който има годишна оценка „слаб (2)“ по учебен предмет, по преценка на екипа за подкрепа за личностно развитие в следващия клас може да се разработва индивидуална учебна програма по съответния учебен предмет.

(3) В случаите по ал. 2, когато за ученика не е разработена индивидуална учебна програма по учебния предмет, по който има оценка „слаб (2)“, през следващата учебна година той полага изпит за промяна на оценката по този учебен предмет.

Чл. 127. Ученик, който е в самостоятелна или задочна форма, при повтаряне на класа се обучава и се явява на изпити само по учебните предмети или модули, по които има оценка „слаб (2)“.

Чл. 128. (1) На учениците, завършили обучението си в I, II и III клас, се издава удостоверение за завършен клас.

(2) Извън случаите по ал. 1 завършено обучение в определен клас се удостоверява с ученическа книжка.

Чл. 129. (1) Учениците, завършили обучението си в IV клас, получават удостоверение за завършен начален етап на основно образование.

(2) Документът по ал. 1 дава право на продължаване на обучението в прогимназиалния етап на основно образование.

Чл. 130. (1) Учениците, завършили успешно VІІ клас, придобиват основно образование, което се удостоверява със свидетелство за основно образование. Свидетелството дава право за продължаване на обучението в следващата степен на образование, както и на обучение за придобиване на професионална квалификация.

(2) Учениците по чл. 120, ал. 7, завършили обучението си в VII клас, получават удостоверение за завършен VІІ клас, което им дава право да продължат обучението си в VІІІ клас и на професионално обучение.

Чл. 131. (1) Учениците, завършили успешно Х клас, получават удостоверение за завършен първи гимназиален етап на средно образование, което им дава право да продължат обучението си във втори гимназиален етап на средно образование и на обучение за придобиване на професионална квалификация.

(2) Учениците по чл. 120, ал. 7, завършили обучението си в X клас, получават удостоверение за завършен Х клас, което им дава право да продължат обучението си в ХІ клас и на професионално обучение.

(3) Учениците по ал. 1 и 2, които се обучават и за придобиване на професионална квалификация, освен документа по ал. 1 и 2 получават и съответните документи, издадени при условията и по реда на Закона за професионалното образование и обучение.

Чл. 132. (1) Учениците, успешно завършили ХІІ клас, стават зрелостници и придобиват право да се явят на държавни зрелостни изпити и на държавен изпит за придобиване на професионална квалификация.

(2) Зрелостниците, обучавани по училищен учебен план, който осигурява профилирана подготовка, придобиват средно образование след успешно полагане на задължителен държавен зрелостен изпит по учебния предмет Български език и литература и на задължителен държавен зрелостен изпит по профилиращ учебен предмет.

(3) Зрелостниците, обучавани по училищен учебен план, който осигурява професионална подготовка, придобиват средно образование след успешно полагане на задължителен държавен зрелостен изпит по учебния предмет Български език и литература и на задължителен държавен изпит за придобиване на професионална квалификация – по теория и практика на професията.

Чл. 133. (1) Придобиването на средно образование се удостоверява с диплома за средно образование, в която се вписва и общият успех. Дипломата за средно образование е окончателна и дава право за продължаване на образованието или за професионално обучение.

(2) Зрелостниците по чл. 132, ал. 3 освен диплома за средно образование получават и свидетелство за професионална квалификация. При условията и по реда на Закона за професионалното образование и обучение те получават и свидетелство за правоспособност за професиите, за които се изисква такава.

(3) По свое желание лицето може да получи европейско приложение към свидетелството за професионална квалификация и/или приложение към дипломата за средно образование на чужд език – английски, френски или немски.

Чл. 134. (1) Задължителният държавен зрелостен изпит по учебния предмет Български език и литература се полага върху учебно съдържание, изучавано в задължителните учебни часове във втория гимназиален етап на средно образование.

(2) Вторият задължителен държавен зрелостен изпит по чл. 132, ал. 2 се полага по учебен предмет, избран от ученика измежду учебните предмети Чужд език – английски, френски, немски, италиански, испански или руски, Математика, Информатика, Информационни технологии, Физика и астрономия, Биология и здравно образование, Химия и опазване на околната среда, История и цивилизации, География и икономика, Предприемачество, Музика, Изобразително изкуство и Философия, ако ученикът го е изучавал в избираемите учебни часове като профилиращ учебен предмет във втория гимназиален етап на средно образование. Държавният зрелостен изпит се полага върху учебното съдържание от задължителните модули на профилиращия учебен предмет.

(3) Държавният изпит за придобиване на професионална квалификация по чл. 132, ал. 3 се полага при условията и по реда на Закона за професионалното образование и обучение.

Чл. 135. (1) По свое желание зрелостникът може да положи и до два допълнителни държавни зрелостни изпита по избрани от него учебни предмети измежду учебните предмети Български език и литература, Чужд език – английски, френски, немски, италиански, испански или руски, Математика, Информационни технологии, Физика и астрономия, Биология и здравно образование, Химия и опазване на околната среда, История и цивилизации, География и икономика и Философия.

(2) В случай че избраният учебен предмет по ал. 1 е изучаван от ученика като профилиращ, държавният зрелостен изпит се полага върху учебното съдържание от задължителните модули на профилиращия учебен предмет, изучавано в избираемите учебни часове във втория гимназиален етап на средно образование.

(3) В случай че избраният учебен предмет по ал. 1 не е изучаван от ученика като профилиращ, държавният зрелостен изпит се полага върху учебното съдържание, изучавано в задължителните учебни часове в средната степен на образование.

(4) Зрелостникът може да положи допълнителен държавен зрелостен изпит по учебния предмет Български език и литература само ако е изучавал учебния предмет като профилиращ. Държавният зрелостен изпит се полага върху учебното съдържание от задължителните модули на профилиращия учебен предмет.

(5) Освен случаите по ал. 4 допълнителен държавен зрелостен изпит не може да се полага по учебен предмет, по който зрелостникът е положил задължителен държавен зрелостен изпит.

(6) Допълнителен държавен зрелостен изпит по учебния предмет Чужд език може да се положи и по чужд език, различен от посочените в ал. 1, ако съгласно училищния учебен план ученикът е изучавал съответния чужд език в първия гимназиален етап на средно образование и като профилиращ учебен предмет във втория гимназиален етап на средно образование.

Чл. 136. (1) Учениците, обучаващи се при условията на международен договор, който предвижда при завършване на средно образование полагане на изпит по официалния или по един от официалните езици на държавата – страна по договора, може да поискат този изпит да бъде зачетен за втори задължителен държавен зрелостен изпит, ако езикът на държавата – страна по договора, е сред чуждите езици по чл. 134, ал. 2 и ако изпитът е положен при условията и по реда, предвидени в международния договор.

(2) В случаите по ал. 1 оценката от изпита по език, положен при условията и по реда, предвидени в международния договор, се вписва в дипломата за средно образование като оценка от втория задължителен държавен зрелостен изпит.

(3) Разпоредбата по ал. 1 не се прилага за изпити, които се оценяват по начин, който не позволява резултатът да бъде приравнен към система за оценяване, действаща в училищното образование в Република България.

(4) Разпоредбите на ал. 1, 2 и 3 се прилагат съответно и в случаите на обучение както според държавните образователни стандарти, така и според изискванията на друга държава членка, когато за придобиване на средно образование се изисква полагане на изпит по езика на държавата членка и изпитът е положен при условията и по реда, предвидени в законодателството на тази държава членка.

Чл. 137. (1) Учебно-изпитните програми за държавните зрелостни изпити, които се полагат върху учебното съдържание, изучавано в задължителните учебни часове в двата етапа на средно образование, се определят с държавния образователен стандарт за общообразователната подготовка.

(2) Учебно-изпитните програми за държавните зрелостни изпити, които се полагат върху учебното съдържание от задължителните модули на профилиращия учебен предмет, се определят с държавния образователен стандарт за профилираната подготовка.

(3) Формирането на общия успех по чл. 133, ал. 1, както и условията и редът за организацията и провеждането на държавните зрелостни изпити се уреждат с държавния образователен стандарт за оценяване на резултатите от обучението на учениците.

(4) Държавните зрелостни изпити по всеки учебен предмет се оценяват на национално равнище от учители и от преподаватели от висшите училища.

(5) Министерството на образованието и науката въвежда механизъм за публичност, прозрачност и ежегоден анализ на резултатите от държавните зрелостни изпити.

Чл. 138. (1) Зрелостник, който не се е явил или не е положил успешно някои от изпитите по чл. 132, ал. 2 или някои от изпитите по чл. 132, ал. 3, по свое желание получава удостоверение за завършен втори гимназиален етап на средно образование, което дава право на професионално обучение. Удостоверението за завършен втори гимназиален етап не дава право за продължаване на образованието.

(2) Зрелостник, който не се е явил или не е положил успешно допълнителен държавен зрелостен изпит, придобива средно образование, ако е положил успешно задължителните държавни зрелостни изпити, съответно държавния изпит за придобиване на професионална квалификация. В тези случаи в дипломата за средно образование се вписват само успешно положените допълнителни държавни зрелостни изпити.

(3) Зрелостниците по ал. 1 може да се явяват на държавни зрелостни изпити и на държавния изпит за придобиване на квалификация по професия без ограничение на възраст и на брой изпитни сесии при спазване на юридическите актове, действащи към момента на явяването.

(4) Зрелостниците по ал. 1 полагат само задължителния държавен зрелостен изпит или държавния изпит за придобиване на квалификация по професия, който не са положили успешно. При всяко следващо явяване на държавен зрелостен изпит по профилиращ предмет зрелостникът може да сменя избора си на учебен предмет при условията на чл. 134, ал. 2.

(5) Зрелостник, положил успешно само държавния изпит за придобиване на квалификация по професия, получава свидетелство за професионална квалификация. При условията и по реда на Закона за професионалното образование и обучение може да получи и свидетелство за правоспособност.

Чл. 139. Учениците не може да повтарят успешно завършен клас и повторно да придобиват образование от една и съща степен в училищата, освен в случаите, предвидени в нормативен акт.

Чл. 140. Условията и редът за завършване на определен клас и определен етап от степента на образование и за преминаване в следващ клас или етап от степента на образование се определят най-късно до началото на съответната учебна година на съответния клас или етап.

Чл. 141. (1) Изискванията към съдържанието на документите за завършен клас, етап или степен на образование се определят с държавния образователен стандарт за информацията и документите.

(2) В документите за завършен етап от степента на образование, за завършено образование, за придобита степен на професионална квалификация, както и за завършено професионално обучение се посочва съответното ниво от Националната квалификационна рамка и от Европейската квалификационна рамка.

(3) Министърът на образованието и науката организира създаването и воденето на информационен регистър за документите за завършено основно образование, средно образование и/или степен на професионална квалификация.
Чл. 60 Завършването на клас и на степен на образование в различните форми на обучение, организирани в училището, се удостоверява с едни и същи по вид документи съгласно ДОИ за документите за системата на народната просвета, които дават равни права на завършилите.


Чл. 61 Ученикът завършва класа , ако по учебните предмети от ЗП и ЗИП има годишна оценка не по-малко от среден (3).


Чл. 62 Ученици, които имат годишна оценка слаб (2) по учебни предмети от ЗП и ЗИП, полагат поправителни изпити по тях през юнската или септемврийска поправителни сесии по ред, определен със заповед на директора:



(1) ученици, които по здравословни причини, удостоверени с медицински документ,  не  са се явили  на  поправителните сесии, могат да се явят на допълнителна поправителна  сесия по ред, определен със заповед на директора, не по-късно от 10 октомври;



(2) за отлагане на изпити и прекъсване на сесия, ученикът подава молба до директора на училището; към молбата се прилагат официални оправдателни документи, издадени от съответните компетентни органи. Молбата се подава най-късно 1 (един) ден преди датата на провеждане на изпита;



(3) ученици, които са получили оценка слаб (2) по учебните предмети от ЗП и ЗИП на редовните и допълнителните поправителни сесии или не са се явили на тях, повтарят класа; 



(4) ученици, които се обучават в индивидуална или самостоятелна форма на обучение, при повтарянето на класа се явяват на изпити само по учебните предмети, по които имат оценка слаб (2) или не са се явили на поправителните изпити;


Чл. 63 Учениците от І клас, които не усвояват учебното съдържание, не повтарят класа. По предложение на класния ръководител или педагогическия съветник с тях се провежда допълнително индивидуално обучение по време на учебните занятия и през ваканциите по ред и условия, утвърдени със заповед на директора.


Чл. 64 Учениците имат право да се явяват на поправителна сесия по всички предмети от ЗП и ЗИП, по които са получили слаба оценка.


Чл. 65 Учениците имат право еднократно да се явяват на не повече от три изпита за промяна на оценката след приключване на учебните занятия за последния клас от етап на образование. Изпитите се провеждат по ред и начин, регламентирани със заповед на директора; получената оценка е окончателна и се вписва в съответните документи, а когато тя е слаб (2), ученикът се явява на поправителни изпити.


Чл. 66 За учениците застрашени от отпадане, училището с помощта на РИО, съвместно с общините, УН и други обществени органи и организации създават  допълнителни образователни условия и възможности, а именно:



(1) разработва и прилага индивидуални планове и програми за психо-педагогическо въздействие;



(2) допълнителна работа с учениците по време на учебните занятия или през ваканциите;



(3) извънкласни и извънучилищни дейности, съобразени с образователните потребности и интереси;



(4) консултации;



(5) насочване към професионално обучение съобразно възрастта и интересите на ученика.

РАЗДЕЛ ІХ. ПЛАН-ПРИЕМ. ПОСТЪПВАНЕ И ПРЕМЕСТВАНЕ НА УЧЕНИЦИ

Чл. 142. (1) Учениците постъпват в държавните и в общинските училища на местата, определени с училищния, с държавния и с допълнителния държавен план-прием.

(2) Училищният план-прием определя броя на местата, на които учениците постъпват в първия от класовете на началния и/или на прогимназиалния етап, с изключение на случаите по ал. 3, т. 5, а за вечерните училища, специалните училища, училищата към местата за лишаване от свобода и за българските училища в чужбина – и за първия от класовете на етапите от средната степен на образование. Този брой може да се променя от директора в следващите класове в съответствие с реално записаните ученици.

(3) Държавният план-прием определя броя на местата, на които се приемат учениците във:

1. профилираните гимназии и в професионалните гимназии, в паралелките за профилирана подготовка в средните училища и в професионалните гимназии или в паралелките за професионална подготовка в обединените училища, в средните училища и в профилираните гимназии – в VІІІ клас;

2. спортните училища – в V, в VІ, в VІІ или в VІІІ клас;

3. училищата по изкуствата – в І, в V и в VІІІ клас;

4. училищата по културата – в I, в V и в VIII клас;

5. V клас – в гимназиите по чл. 38, ал. 3.

(4) Допълнителният държавен план-прием определя броя на местата, на които учениците, завършили първия гимназиален етап на средно образование от обединените училища, се приемат в профилираните гимназии и в професионалните гимназии, в паралелките за профилирана подготовка или за професионална подготовка в средните училища, както и в паралелките за профилирана подготовка в професионалните гимназии и в паралелките за професионална подготовка в профилираните гимназии.

Чл. 143. (1) Училищният план-прием се определя преди началото на учебната година от директора на училището при условията и по реда на държавния образователен стандарт за организацията на дейностите в училищното образование и при спазване на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.

(2) Държавният план-прием се утвърждава за всяка учебна година със заповед на:

1. началника на регионалното управление на образованието – за училищата по чл. 142, ал. 3, т. 1 и 5;

2. министъра на младежта и спорта – за училищата по чл. 142, ал. 3, т. 2;

3. министъра на културата – за училищата по чл. 142, ал. 3, т. 3 и 4;

4. министъра на образованието и науката – за училищата по чл. 38, ал. 4.

(3) Допълнителният държавен план-прием се утвърждава за всяка учебна година със заповед на:

1. началника на регионалното управление на образованието – за училищата по чл. 142, ал. 3, т. 1;

2. министъра на образованието и науката – за училищата по чл. 38, ал. 4. 

(4) Държавният план-прием по ал. 2, т. 1 и допълнителният държавен план-прием по ал. 3, т. 1 се утвърждават след съгласуване с финансиращия орган.

(5) Условията и редът за утвърждаване на държавния план-прием за училищата по чл. 142, ал. 3, т. 1 и 5 и на допълнителния държавен план-прием се определят с държавния образователен стандарт за организацията на дейностите в училищното образование.

(6) Условията и редът за утвърждаване на държавния план-прием за училищата по чл. 142, ал. 3, т. 2 се определят с наредба на министъра на младежта и спорта, а за училищата по чл. 142, ал. 3, т. 3 и 4 – с наредба на министъра на културата.

Чл. 144. (1) В средно училище, в обединено училище и в профилирана гимназия може да се утвърждава държавен план-прием за обучение в паралелки за придобиване на професионална квалификация при следните условия:

1. училището разполага с необходимата материално-техническа база;

2. училището разполага с възможност за осигуряване на обучението с учители по професионална подготовка;

3. няма друго училище на територията на общината, което да предлага същото обучение;

4. професиите са близки до основния профил, по който училището осъществява обучение – за профилираната гимназия.

(2) В професионални гимназии може да се утвърждава държавен план-прием за обучение в паралелки, в които във втори гимназиален етап се осъществява профилирана подготовка, само ако няма друго училище на територията на общината, което да предлага същото обучение. 

(3) Условията по ал. 1 и 2 се прилагат съответно и при утвърждаване на допълнителния държавен план-прием.

Чл. 145. (1) Освен в случаите, определени в този закон, приемането на учениците в I клас не може да се извършва въз основа на проверка на способностите им.

(2) Приемането на учениците в VIII клас в училищата по чл. 142, ал. 3, т. 1 и на учениците от обединените училища в ХІ клас в училищата по чл. 142, ал. 4, както и в случаите, предвидени в държавния образователен стандарт за организацията на дейностите в училищното образование, се извършва въз основа на резултатите от националното външно оценяване.

(3) В случаите по ал. 2 може да се извършва и проверка на способностите за профили и специалности от професии, определени с държавния образователен стандарт за организация на дейностите в училищното образование.

(4) В случаите по ал. 2 учениците от обединените училища полагат приравнителни изпити, когато училищните учебни планове на приемащото училище и училището, от което ученикът се премества, са разработени въз основа на различни рамкови или типови учебни планове.

(5) Ученици със специални образователни потребности постъпват в специалните училища след оценка и насочване при условия и по ред, определени с държавния образователен стандарт за приобщаващото образование.

(6) Учениците, които са получили удостоверение за завършен VII клас, може да продължат обучението си в следващ клас след насочване от регионалния център за подкрепа на процеса на приобщаващото образование в училище по чл. 142, ал. 3, т. 1 при условия и по ред, определени с държавния образователен стандарт за приобщаващото образование.

Чл. 146. (1) За учениците, които се приемат по утвърден държавен план-прием в училищата по културата, в училищата по изкуствата и в спортните училища, както и в училищата с профил Музика, Изобразително изкуство, Физическо възпитание и спорт, може да се извършва проверка на способностите.

(2) Проверката на способностите се организира при условия и по ред, определени със:

1. наредби на министъра на културата – за училищата по изкуствата и за училищата по културата;

2. наредба на министъра на младежта и спорта – за спортните училища;

3. наредба на министъра на образованието и науката – за училищата с профил Изобразително изкуство, Музика и Физическо възпитание и спорт.

Чл. 147. Условията и редът за приемане и преместване на учениците от І до ХІІ клас се определят с държавния образователен стандарт за организацията на дейностите в училищното образование, а за учениците в училищата по изкуствата, в училищата по културата и в спортните училища – с наредбите по чл. 146, ал. 2.

Чл. 148. (1) При преместването си учениците от І до VІІ клас включително не полагат приравнителни изпити.

(2) При преместването си учениците от VІІІ до ХІІ клас включително полагат приравнителни изпити, когато училищните учебни планове на приемащото училище и училището, от което ученикът се премества, са разработени въз основа на различни рамкови или типови учебни планове.

Чл. 149. (1) Приемането на ученици в българските училища в чужбина се извършва при условия и по ред, определени в акта за откриването им.

(2) Приемането на ученици в частни училища се извършва при условия и по ред, определени с правилниците за дейността им, а за учениците, приемани по реда на чл. 10, ал. 4, и в държавния образователен стандарт за финансирането на институциите.

(3) Приемането на ученици в духовните училища се извършва със съгласие на родителите и при условия и по ред, определени от съответното вероизповедание.
Р а з д е л     Х .      Преместване на ученици


Чл. 77 Учениците от І до ІV клас в училището могат да се преместват в друго училище през време на цялата учебна година. Преместването се извършва с удостоверение за преместване, издадено от директора на училището, в което се е обучавал ученикът.


Чл. 78 След издаване на удостоверението за преместване училищният директор уведомява писмено общинската администрация, където ученикът е включен в списъка на децата, подлежащи на задължително училищно обучение до 16-годишна възраст.


Чл. 79 Преместването на ученици се извършва с молба на родителите до училищното ръководство, представяне на  документ за самоличност на родителя /настойника/ и връщане на взетите от училище учебници.


Чл. 80 При приемане на нови ученици директорът в 14-дневен срок от записването на ученика писмено уведомява общината по местоживеенето му.


Чл. 81 Учениците от V до VІІІ клас в училището могат да се преместват в друго училище през време на цялата учебна година, но не по-късно от 30 учебни дни преди приключването на втория учебен срок. Преместването се извършва с удостоверение за преместване, издадено от директора на училището и при спазване на изискванията на чл. 40, ал. 2 и ал. 3 от ППЗНП.

РАЗДЕЛ Х.   ИЗПИТИ

Чл. 67 Условията и редът за организиране и провеждане на изпити с учениците, които се обучават по чл. 83, ал. 2  и чл. 84, ал. 1 и ал. 2 от ППЗНП,  се определят със заповед на директора на училището.


Чл. 68 Учениците полагат следните изпити - поправителни, за промяна на оценката.

(1) Редовните поправителни сесии са две и се провеждат до две седмици след приключване на учебните занятия и до две седмици преди започване на учебните занятия.

(2) Организация на изпитите.

1. Директорът издава заповед за поправителните сесии.

           2.   Директорът съставя график за провеждането по дати и учебни предмети.

           3. Директорът  изготвя и поставя на видно място съобщение за датата, мястото и началния час на изпита; за мястото и срока за оповестяване на резултатите.
2. Преподавателите по съответния предмет:

а) подготвят план-конспекти по изучавания материал и го предоставят на учениците срещу подпис;

б) определят времето и мястото за провеждане на консултации и ги провеждат;

в) подготвят критерии за оценяване.


Чл. 69 В рамките на една поправителна сесия всеки ученик има право да положи изпит по определен учебен предмет само веднъж.
РАЗДЕЛ ХІ.  ДОКУМЕНТИ ЗА ЗАВЪРШЕН КЛАС И СТЕПЕН НА ОБРАЗОВАНИЕ 

Чл. 70 При завършването на клас и степен на образование, се издава утвърден от МОН документ по образец.


Чл. 71 Завършването на ІІ и ІІІ клас се удостоверява с ученическа книжка.


Чл. 72 Завършилите І клас ученици получават удостоверение, в което се вписва обща годишна оценка с думи.


Чл. 73 Учениците, завършили ІV клас, получават удостоверение за завършен начален етап на основно образование, в което се вписват годишните оценки по учебните предмети за ІV клас от ЗП и ЗИП, както и по СИП, определени с училищния учебен план.


Чл. 74 На учениците, завършили VІІІ клас, се издава свидетелство за завършено основно образование съгласно ДОИ за степен на образование, общообразователния минимум и учебния план и за документи в системата на народната просвета, в което се вписват годишните оценки по учебни предмети, определени с учебния план, по които се обучават учениците.


Чл. 75 На учениците се издава удостоверение за завършен клас за приемане в училища, в които се постъпва след проверка на способностите или чрез конкурсен изпит за постъпване след VІ, VІІ или VІІІ клас. На учениците, навършили 16 години, които напускат училището, се издава удостоверение за завършен клас. В удостоверението за завършен клас се вписват годишните оценки по учебните предмети, определени с училищния учебен план.


Чл. 76 Дубликат на документите за завършен клас, етап или степен на образование  се издава от училищния директор при спазване на изискванията на ППЗНП и се ползват утвърдените от МОН образци на съответните документи.
ГЛАВА ТРЕТА

УЧАСТНИЦИ В УЧЕБНО-ВЪЗПИТАТЕЛНИЯ ПРОЦЕС


Р а з д е л   І.   Учители и възпитатели

.


Чл. 82 Учителят организира учебно-възпитателната работа по учебния предмет, по които е назначен, проверява и оценява знанията на учениците и съдейства за пълноценната им интеграция в училищната и социалната среда.


Чл. 83 Възпитателят организира и провежда образователно-възпитателни дейности с учениците извън задължителните учебни часове.


Чл. 84 Учител или възпитател може да бъде гражданин, който има учителска правоспособност.


Чл. 85 За заемане на длъжностите  ,,учител” или  ,,възпитател” се изисква диплома за завършена степен на висшето образование ,,бакалавър”, ,,магистър” или ,,специалист”, а при липса на правоспособни кандидати могат да се назначат на съответната длъжност и лица със средно образование и нужната подготовка за съответния учебен предмет.


Чл. 86 Условията и редът за заемането на длъжностите ,,учител” или ,,възпитател” се определят съгласно ДОИ за учителска правоспособност и квалификация.


Чл. 87 Длъжността ,,учител” или ,,възпитател” не може да се заема от лица, които:



(1) са осъдени на лишаване от свобода с влязла в сила присъда за умишлено престъпление;



(2) са лишени от право да упражняват професията си;



(3) страдат от заболявания и отклонения, които застрашават живота и здравето на учениците, определени с наредба на министъра на образованието и науката, съгласувано с министъра на здравеопазването.


Чл. 88 Учителите, постигнали високи резултати при възпитанието и обучението на учениците, се поощряват с грамоти и предметни награди, а чрез медиите дейността им се популяризира за получаване на обществено признание.


Чл. 89 На учителите се дължи почит и уважение от учениците, техните родители и персонала на училището.


Чл. 90  Учителят има право да:



(1) членува в професионални организации и да взема участие в работата на регионалните и националните им органи;



(2) дава мнения и прави предложения по дейността на училището до административните органи в системата на народната просвета;



(3) получава информация за възможностите за повишаване на професионалната си  квалификация;


(4) да изисква от учениците да изпълняват учебните си задължения и нормите на поведение, предвидени в законите на Р. България и Правилника на ОУ „Св. П. Хилендарски”


(5) на защита от произволна намеса в личния му живот и от посегателства върху неговата чест и добро име.


Чл. 91. Учителят е длъжен да:



(1) изпълнява задълженията си определени с КТ, Правилника за вътрешния трудов ред на училището, длъжностните характеристики и нормативните актове за системата на народната просвета;



(2) изпълнява нормата за задължителна преподавателска работа;



(3) изпълнява решенията на педагогическия съвет и указанията и препоръките на училищното ръководство и други висшестоящи органи;



(4) опазва здравето и живота на учениците по време на образователно- възпитателния процес и на други дейности произтичащи от годишния план на училището;



(5) повишава непрекъснато професионалната си квалификация на нивото на съвременните образователни изисквания;


(6) провежда системна допълнителна работа и консултации с много добри и изоставащи ученици;



(7) идва в училище за първия си час най-малко 15 минути преди началото му;



(8)  влиза в час до 1 минута след биенето на втория звънец;



(9) не накърнява с поведението си авторитета и достойнството на колегите си пред ученици, училищен персонал и родители;



(10) не допуска в работата си пряка и непряка дискриминация, основана на пол, народност, етническа принадлежност и религия;



(11) избира учебници и учебни помагала след оценка на тяхното практическо прилагане за съответния учебен предмет от съответния етап на основното образование;



(12) да изисква от учениците поддържането на ред и чистота в учебните стаи (кабинети), физкултурния салон, училищния двор и др. Учителят, имащ последен час, контролира почистването и привеждането в ред на учебната стая преди напускането на учениците. 



(13) учителят е длъжен да уведомява своевременно училищното ръководство, класния ръководител за извършени противообществени прояви от учениците.


Чл. 92 Учителят не може да нарушава правата на ученика, да унижава личното му достойнство, да упражнява каквато и да е форма на физическо и психическо насилие върху него.


Чл. 93 Учителят няма право да отстранява ученика от час, от извънурочни и извънучилищни работи по каквато и да е причина.  

Чл. 94 Учителят може да освобождава отделни ученици от учебни занятия по съответния предмет при крайно наложителни причини (здравословни, семейни) само в отсъствието на класния ръководител. 

Чл. 95 Учителят няма право да задължава учениците да закупуват незадължителни учебни помагала. Това може да става доброволно според възможностите на родителите.

Чл. 96 Учителят няма право да събира пари от учениците. Извънучилищните и извънкласни дейности (културни, спортно-туристически, екскурзии с учебна цел и др.) следва да се организират от родителските съвети.


Чл. 97 Учителят е длъжен да уведомява директора най-малко един ден по-рано в случаите, когато учениците ще провеждат занятия във фирми, учреждения, културни и спортни обекти извън училището.

Чл. 98 Учителят отговаря за състоянието на поверения му учебен кабинет (стая).


Чл. 99 Учителят носи отговорност за опазване на чистотата, имуществото и реда в учебната стая (кабинет) през време на провеждания урок (учебно занятие).


Чл. 100 Учителите редовно попълват и водят дневниците, а след приключване на учебните занятия за деня ги оставят в учителската стая за съхранение. 


Чл. 101 След приключване на учебния срок и учебната година попълват задължителната училищна документация, съгласно заповед на директора.


Чл. 102 Учителите нямат право да дават частни уроци на ученици от училището, в което преподават.


Чл 103 Възпитателят организира и ръководи самостоятелната учебна подготовка на учениците от групата и се грижи за храненето, отдиха и самоподготовката на учениците, за здравословното им състояние и за опазване на училищното имущество.

Чл. 104 Учителят няма право да използва мобилен телефон по време на учебните часове и ПС.


Чл. 105 Учителите, съзнателно подпомогнали извършването на актове на дискриминация, носят отговорност по силата на Закона за защита срещу дискриминацията.


Р а з д е л   ІІ.  Класен ръководител

Чл. 106 Класните ръководите на всички паралелки се определят от директора на училището в началото на учебната година със заповед.


Чл. 107 Класният ръководител организира и провежда часа на класа, извънкласните дейности с учениците и води задължителната училищна документация за съответната паралелка.


Чл. 108 Класният ръководител осигурява изпълнението на решенията на педагогическия съвет, свързани с цялостната организация на учебно-възпитателната работа.


Чл. 109 Съвместно с учениците от класа планира възпитателната дейност през учебната година и организира дейността в ЧК, така че да се създадат условия за:



(1) разгръщане на инициативността и активността на учениците за участие в различни дейности и мероприятия;



(2) развитие на ученическата общност в паралелката и приобщаване на учениците към общоучилищния живот;



(3) усвояване на социалния опит и отстраняване на негативното влияние на някои фактори на социалната среда върху формирането на личността;



(4) толерантно отношение на по- големите ученици към по-малките, нагласа да се грижат за тях, да ги покровителстват и закрилят.


Чл. 110 Осъществява необходимата връзка с родителите и ги информира за състоянието и развитието на ученика, привлича семейството като съюзник на училището; обновява и обогатява съдържателния характер на родитело- учителските срещи.


Чл. 111 Осъществява професионално ориентиране съобразно интересите и способностите на учениците.


Чл. 112 Води задължителната училищна документация за класа и отговаря за редовното и правилното й водене и съхранение.


Чл. 113 Класният ръководител може да освобождава учениците от учебни занятия до 3 дни след писмена молба или уведомително писмо от родителя /настойника/ по семейни причини.


Чл. 114 Контролира редовното посещение на учебните занятия от всички ученици в паралелката, а за допуснати неизвинени отсъствия уведомява писмено родителите/настойниците/.


Чл. 115 При наложени наказания на ученик уведомява лично неговите родители /настойници/.


Чл. 116 В началото на учебната година и след всяка ваканция инструктират учениците по безопасни условия на възпитание, обучение и труд.


Чл. 117. В началото на учебната година класните ръководители запознават учениците и техните родители с училищния правилник и училищния учебен план, правилника за здравословни и безопасни условия на възпитание, обучение и труд.

Чл. 118 Периодично се отчита пред ПС за състоянието на класа.

Чл. 119 За осъществяването на извънкласни и извънучилищни дейности и покриване на евентуални разходи по тях класният ръководител се отнася до родителския съвет.


Чл. 120 Ежемесечно класният ръководител прави сверки на ученическите книжки от класа с класния дневник и нанася оценките и отсъствията.


Чл. 121 Писмено уведомява две седмици преди края на учебната година родителите на застрашените със слаби оценки ученици.


Чл. 122 Класният ръководител прилага и предлага за наказание ученици по ППЗНП в необходимия срок.

Р а з д е л   ІІІ.   Организация на дежурствата в училище

Чл. 123 Редът и дисциплината през учебната година се регулират от главния дежурен учител и дежурните учители по етажи.

Чл. 124 Дежурствата в училище се изпълняват от всички учители по утвърден график от директора на училището.


Чл. 125 Главният дежурен учител се задължава:



(1) да представлява ръководството на училището пред граждани и служебни лица при отсъствието на директора 


(2) да контролира точното биене на звънеца за започване и приключване на учебния час и да приканва колегите си и учениците да спазват графика;


(3) да идва 30 минути преди започване на учебните занятия, за да установи състоянието на училищната база и подготовката й за учебно-възпитателна дейност; напуска сградата до 10 минути след приключване на последния учебен час.


Чл. 126 Дежурният учител по етаж отговаря за:



(1) цялостната организация, ред и хигиена на етажа и опазване на училищната собственост;



(2) инциденти, възникнали между учениците, като информира директора 


(3) установява щетите по етажа, като информира директора 

Р а з д е л   ІV.  Ученици

Чл. 127 Учениците в училището се отглеждат, възпитават и обучават при условия, които гарантират:



(1) равни възможности за духовно и физическо развитие;



(2) зачитане на достойнството, правата и свободите им;



(3) приобщаване към местните и национални традиции, към моралните и културни ценности.


Чл. 128 Учениците участват активно като партньори в училищното обучение и възпитание, играят важна роля за постигане целите и задачите на учебно-възпитателния процес.


Чл. 129  Ученикът има право:



(1) избира учебния предмет от ЗИП или СИП съобразно учебния план, Наредба на МОН за броя на учениците в група  и възможностите на училището / материални, финансови, кадрови, организационни /желанието за обучение във формите на ЗИП и СИП се декларира с молба до директора;



(2) участва по свой избор в извънкласни форми /секции, кръжоци и др./. Ако тези форми не се финансират от училищния бюджет ученикът, със съгласието на родителите трябва да се внесе целево /за определени условия/ , учебна програма и очаквани резултати / необходимата такса в съучастие със своите съученици;



(3) да получава от учителите и училищното ръководство информация, свързана с неговото обучение и самостоятелна подготовка;



(4) да получава индивидуална помощ от учителите;



(5) да бъде защитаван от училището при накърняване на личното му достойнство и когато са нарушени или застрашени  човешките му права;



(6) да дава мнения и предложения пред учителите, класния ръководител и училищното ръководство по отношение организацията и провеждането на учебно- възпитателната работа;



(7) да ползва безплатно материално-техническата база на училището за развитие на интересите и способностите си по ред, определен от директора;



(8) да избира и бъде избиран в ученическия съвет на класа и ученическия съвет на училището, да участва в ученическото самоуправление;


(9) да бъде поощряван с морални, а при възможност и с материални награди за високи постижения в УВР;



(10) да участва в работата на педагогическия съвет при обсъждане резултатите от обучението и възпитанието на учениците в училището;


Чл. 130 Ученикът няма право да:



(1) отсъства от учебни занятия без уважителни причини;



(2) участва в хазартни игри, да пуши, да  употребява  наркотични средства и алкохол, упойващи и психоактивни вещества;


(3) участва в политически партии и организации до навършване на 18- годишна възраст;



(4) накърнява с поведението си авторитета и достойнството на учителя;



(5) създава пречки на учителя при изпълнение на служебните му задължения.



(6) накърнява здравето, авторитета и достойнството на съучениците си, да унижава личното им достойнство, да прилага физическо и психическо насилие върху тях;



(7) упражнява рекет над други ученици в и извън училище;



(8) идва в неподходящо за учение и труд облекло /къси панталони, боди, плажни чехли и други/;



(9) да носи хладни и огнестрелни оръжия , да внася опасни за живота и здравето на хората вещества и предмети /бомбички, пиратки, фойерверки и други запалителни вещества / и да застрашава живота и здравето на другите;



(10) да ползва мобилни телефони по време на учебните часове;


(11) ученикът няма право да напуска района на училището по време на свободни часове.


Чл. 131 Ученикът е длъжен да:


(1) посещава редовно учебните занятия;



(2) спазва и изпълнява задълженията си, произтичащи от ЗНП, ППЗНП и този правилник и да познава Закона за закрила на детето и Хартата за правата на детето;



(3) съхранява и издига авторитета на училището, да работи за издигане и утвърждаване на училищните традиции и за постигане на по- добри учебно- възпитателни резултати;



(4) да изпълнява задълженията си, произтичащи от нормативните документи;



(5) представя документ за извинение на отсъствията си в тридневен срок;



(6) своевременно се снабдява с учебни помагала, учебници, ученическа книжка и ученическа лична карта;



(7) спазва училищните правилници, наредби, заповеди и изисквания;



(8) след биенето на първия звънец да бъде в класната стая и да се подготвя за часа;


(9) да посреща прав влизането на учителя в класната стая;



(10) при отсъствие на учителя да не напуска учебната стая по-рано от 15 мин. от началото на учебния час, докато дежурния учител не изясни при директора (помощник-директора) какво предстои на класа;



(11) винаги да носи ученическата си книжка и без покана да я представя при оценяване (изпитване);



(12) да носи личната си карта в училище и извън него; при влизане в училище да я представя пред охраната;



(13) да осъществява седмично дежурство по определен от класния ръководител график и отговаря за спазване на реда, имуществото и хигиената в и извън класната стая и своевременно уведомява длъжностните лица за допуснати нарушения и нанесени вреди;



(14) в часовете по физическа култура и спорт да бъде с установено игрално облекло и обувки; освободените (облекчените) от физически (динамични) натоварвания ученици могат да присъстват в часа по физическа култура и изпълняват нарежданията на учителя;



(15) да опазва училищното имущество, личните си вещи и тези на съучениците си. При повреждане на училищното имущество и нанесени щети възстановяват повредата (натурално или стойностно) в срок от 10 дни от установяване на щетата като внася лично или чрез родителите определената по калкулация от директора парична сума.



(16) да опазва получените от училище учебници, съгласно подписаната в началото  на учебната година декларация;


(17) да поддържа хигиената в учебните стаи и кабинети, коридорите, бюфета, двора и санитарните помещения;



(18) да спазва Правилника за безопасни условия на обучение, възпитание и труд, приет от педагогическия съвет.


Чл. 132 Отсъствието на ученика от учебни занятия по уважителни причини се удостоверява с медицинска бележка; документ от спортния клуб, в който членува; уведомително писмо от родителя /настойника/ до три дни в една учебна година и с писмена молба от родител/настойник до 7 (седем) дни в една учебна година с разрешение от директора. Медицинската бележка трябва да съдържа регистрационен номер, печат и подпис на личния лекар на ученика, подпис от родителя /настойника/ и да се представи в срок от 5 учебни дни, считано от деня на завръщането в училище. Този срок се отнася и за уведомителните писма от родителите.


Чл. 133 Отсъствие от учебен час без уважителни причини е неизвинено отсъствие. Закъсненията до 15 минути за 3 учебни часа без уважителни причини се счита за едно неизвинено отсъствие.


Чл. 134 Ученик, обучаван в дневна форма, при направени 25 % отсъствия от хорариума на часовете от учебен предмет за срока, учителят може да определи изпит за оформяне на срочна оценка. Ученикът повтаря класа, когато няма оформена оценка, без да са налице уважителни причини за това.


Чл. 135 За неизпълнение на задълженията, определени от този правилник, ученикът се наказва със:



(1)    забележка;



(2)  извършване на дейности в полза на училището в свободното от учебни часове време;


(3)   предупреждение за преместване в друго училище; 



(4)   преместване в друго училище до края на учебната година;

                      (5) преместване от дневна в самостоятелна форма на обучение – за ученици, навършили 16 години.


Чл. 136 Наказанието “забележка” и „извършване на дейности в полза на училището в свободното от учебни часове време” се налагат със заповед на директора по предложение на класния ръководител или решение на ПС, когато:



(1) ученикът нарушава ППЗНП, Правилника за дейността на училището;



(2) има отразени в дневника три и повече забележки за неспазване на учебните си задължения;



(3) ученикът е допуснал повече от 5 /пет/ неизвинени отсъствия.  

Чл. 137 Наказанието “предупреждение за преместване в друго училище” се налага когато:



(1) ученикът има наложено наказание “забележка”;



(2) ученикът е допуснал повече от 10 /десет/ неизвинени отсъствия;



(3) в случаите на нарушения по т. 4 и т. 5 (Раздел IV);


Чл. 138 Наказанието “преместване в друго училище до края на учебната година” се налага като крайна мярка при тежки и системни нарушения по т. 4 и т. 5 (Раздел IV) или при допуснати повече от 15/петнадесет/ неизвинени отсъствия за учебната година.


Чл. 139 Наказанието “преместване от дневна в самостоятелна форма на обучение” се налага като крайна мярка или тежки нарушения за ученици, навършили 16 – годишна възраст.


Чл. 140 Наказанието “забележка” се налага със заповед на директора след писмен доклад на класния ръководител.


Чл. 141 Наказанието “предупреждение за преместване в друго училище“ се налага със заповед на директора по предложение на Педагогическия съвет.


Чл. 142 Наказанието “преместване в друго училище” или “преместване от дневна в самостоятелна форма на обучение“ се налага със заповед на директора по предложение на Педагогическия съвет като крайна мярка и важат за текущата учебна година. Ако наказанието е наложено по-малко от 30 дни от края на учебната година, то влиза в сила от следващата учебна година. На заседанието на ПС задължително се изслушва ученикът или определен от него друг ученик или учител за защитник; на заседанието на Педагогическия съвет може да присъства и родителят или настойникът.


Чл. 143 Преди налагане на наказанието класният ръководител е длъжен да уведоми писмено родителя (настойника) и дирекция „Социално подпомагане” по местоживеене, директора е длъжен да изслуша ученика и да провери фактите и обстоятелствата, свързани с нарушението.

Чл. 144 Наказанията, наложени по предложение на класния ръководител се заличават с изтичането на учебната година или предсрочно с ново предложение на класния ръководител и заповед на директора.

Чл. 145 Наложените наказания и тяхното заличаване се вписват в ученическата книжка на ученика и в дневника на класа от класния ръководител.


Чл. 146 Ученик, наказан с „преместване в друго училище до края на учебната година”, продължава образованието си при условия и по ред, определен със заповед на началника на РИО, а след заличаване на наказанието, ученикът може да продължи образованието си в същото училище, в което е преместен.


Чл. 147 Наказанието „преместване в друго училище до края на учебната година” може да се наложи и на ученик за допуснати повече от 15 неизвинени отсъствия за текущата учебна година, с изключение на ученик от последния клас.


Чл. 148 Ученик, който унижава личното достойнство на съучениците си и упражнява физическо или психическо насилие върху тях, свързано с религиозни, етнически и полови различия, се наказва съгласно Правилника за прилагане на Закона за народната просвета.


Чл. 149 Освобождаването на учениците от часовете по физическо възпитание и спорт се извършва както следва:



(1) за една учебна година или учебен срок в началото на учебната година родителят (настойникът) подава молба до директора на училището и представя на медицинския специалист на училището съответния медицински документ;



(2) временно освобождаване от учебни занятия се извършва срещу заверена от училищния фелдшер медицинска бележка;



(3) освободените ученици са задължени да присъстват в учебните часове без да участват в занятията; могат според възможностите си да помагат на учителя за подготовката и по време на часа.
ГЛАВА  ЧЕТВЪРТА
УПРАВЛЕНИЕ НА УЧИЛИЩЕТО


Р а з д е л   І.    Директор

Чл. 150 Директорът като орган за управление на училището:



(1) организира, контролира и отговаря за цялостната дейност на училището;



(2) спазва и прилага ДОИ;



(3) представлява училището пред органи, организации и лица, сключва договори с юридически и физически лица по предмета на дейност в съответствие с предоставените му правомощия;



(4) осигурява безопасни условия на възпитание, обучение и труд;



(5) сключва и прекратява трудови договори с  учителите, служителите и работниците в училището;



(6) обявява свободните места в бюрото по труда и в РИО на МОН в тридневен срок от овакантяването им;



(7) разпорежда се с бюджетните средства;



(8) награждава и наказва ученици, учители и служители в съответствие с КТ, ЗНП и ППЗНП;



(9) организира приемането на ученици и обучението и възпитанието им в съответствие с ДОИ;



(10) подписва и подпечатва документи за преместване на ученици, за завършен клас и степен на образование, за професионална квалификация; съхранява училищния печат с държавния герб;



(11) съдейства на компетентните органи за установяване на нарушения по чл.47 и чл.48 от ЗНП и на законите на страната;



(12) отговаря за правилното водене и съхраняване на задължителната училищна документация и съхранява учебната документация;



(13) осигурява условия за здравно профилактична дейност в училището;



(14) изготвя длъжностно разписание на персонала и утвърждава и контролира поименното щатно разписание на длъжностите и работните заплати;



(15) председател е на ПС и осигурява изпълнението на решенията му.


Чл. 151 Административните актове на директора могат да се отменят от началника на РИО на МОН.


Чл. 152 При отсъствие на директора за срок, по-малък от 30 календарни дни, той определя със заповед свой заместник от педагогическия персонал на училището. В заповедта се регламентират правата и задълженията на заместника.


Чл. 153 При отсъствие на директора за срок, по-голям от 30 календарни дни, началникът на РИО на МОН назначава негов заместник.


Чл. 154 При отсъствие на директора по здравословни причини болничните листове се заверяват от началника на РИО на МОН.


Р а з д е л   ІІ.  Педагогически съвет

Чл. 155 Педагогическият съвет на училището като специализиран орган за разглеждане и решаване на основни педагогически въпроси:



(1) приема правилника за дейността на училището;



(2) приема училищния учебен план;



(3) избира формите на обучение;



(4) обсъжда и взема решения по резултатите от обучението;



(5) определя начина на приемане на ученици в училището при спазване изискванията на нормативните актове;



(6) приема учебни планове за индивидуална форма на обучение;



(7) прави предложения на директора за награждаване на ученици и за налагане на наказания ,,преместване в друго училище до края на учебната година” и ,,преместване от дневна форма в самостоятелна форма на обучение – за ученици навършили 16-годишна възраст”;



(8) определя дейностите извън държавните образователни изисквания и приема програми за осъществяването им.


Чл. 156 Педагогическият съвет на училището включва в състава си помощник- директорите, учителите и възпитателите, другите специалисти с педагогически функции- педагогически съветник, както и медицинското лице.


Чл. 15. Педагогическият съвет се свиква най-малко веднъж на два месеца от директора на училището. Извънредно заседание се свиква по писмено искане до директора на най-малко 2/3 от числения му състав.


Чл. 158 Решенията на педагогическия съвет се приемат с обикновено мнозинство при присъствието на не по-малко от 2/3 от числения му състав и могат да се отменят от самия съвет с квалифицирано мнозинство (2/3 от присъстващите) или от началника на РИО на МОН.


Чл. 159  За всяко заседание на педагогическия съвет се води отделен протокол от избран от педагогическия съвет  протоколчик. Протоколите се съхраняват в класьор, а решенията се вписват в книга за решенията на ПС.

Чл. 160 Не се допуска отсъствие от заседание на педагогическия съвет без уважителни причини. 


Чл. 161 Педагогическият съвет няма право да обсъжда и взема решения, които противоречат на ЗНП и ППЗНП.


Чл. 162 Веднъж на учебен срок ПС отчита изпълнението на взетите решения от предходните заседания.
ГЛАВА   ПЕТА

УЧЕНИЧЕСКИ ОРГАНИ ЗА УПРАВЛЕНИЕ И САМОУПРАВЛЕНИЕ


Р а з д е л   І.   Ученически съвет на класа

Чл. 163 Съставът на ученическия съвет на класа се определя от учениците чрез явно гласуване.


Чл. 164 Ученическият съвет на класа участва в планиране тематиката на час на класа; отговаря за спазване правата на учениците; участва активно в решаване проблемите на класа; излъчва представител за участие в ученическия съвет на училището.


Р а з д е л   ІІ.  Ученически съвет на училището

Чл. 165 Съставът и ръководството на ученическия съвет на училището се определя от самите ученици.


Чл. 166 Ученическият съвет на училището участва в:



(1) планиране на училищната възпитателна дейност;



(2) определяне на наказването и награждаването на ученици;



(3) организиране на извънкласните и извънучилищните форми;



(4) организиране и провеждане на училищните мероприятия.


Чл. 167 Ученическият съвет на училището има право да:



(1) събира средства от учениците за културни прояви и други дейности по негова инициатива, свързани с провеждани училищни мероприятия;



(2) предлага на училищното ръководство и педагогическия съвет мерки за подобряване на учебно-възпитателната работа;



(3) участва чрез своя председател при необходимост в заседанията на педагогическия съвет.


Р а з д е л   ІІІ.  Дежурни ученици

Чл. 168 Отговарят за дисциплината и работата на учениците от съответната паралелка в учебно време.


Чл. 169 Контролират реда и хигиената в класната стая.


Чл. 170 Отговарят за опазване на училищното имущество.


Чл. 171 Под ръководството на дежурните учители отговарят за техническата организация на учебния процес като:



(1) подпомагат учителите в подреждането на класните стаи и кабинетите и подготовката им за учебен процес и провеждането на учебния час;



(2) следят за започването и свършването на учебния час и  спазването на графика за времетраене на учебните часове;



(3) при започването на учебния час докладват на учителя за отсъстващите от часа ученици.
ГЛАВА   ШЕСТА

УЧИЛИЩНА ДОКУМЕНТАЦИЯ


Чл. 172 В училището се води задължителна училищна документация съгласно чл.154 от ППЗНП и сроковете за нейното съхранение са както следва:



(1) книга за подлежащите на задължително обучение деца до 16-годишна възраст - 5 години; 


(2) сведение за организацията на дейността в училището за учебната година Списък- Образец №1 – 5 години;



(3) дневник за всяка паралелка, дневник на група при целодневна организация на учебно-възпитателния процес – 5 години;



(4) материална книга за взетите учебни часове – до следващата финансова ревизия;



(5) главна книга за учениците от І до VІІІ – постоянен;



(6) протоколи от изпитите – 10 години;



(7) книга за резултатите от изпитите на учениците в самостоятелна и индивидуална форма на обучение – постоянен;



(8) регистрационни книги за издадените документи за завършена степен на образование и за завършен клас – постоянен;


(9) входящ и изходящ дневник – 5 години;


(10) книга за регистриране на заповедите на директора и приложените заповеди към нея – 5 години;


(11) книга за контролната дейност в училището – 5 години;


(12) книга за решенията на педагогическия съвет и на протоколите от заседанията на ПСсъвет – постоянен;


(13) инвентарна книга и отчетни счетоводни форми – срок съгласно Закона за счетоводството;



(14) книга за санитарното състояние – 5 години;


(15) книга за регистриране на даренията – постоянен;



(16) летописна книга.


(17) регистрационна книга за издадените дубликати на документи за завършена степен на образование и професионална квалификация – постоянен 

Чл. 173 В училището се води още и следната документация:



(1) книга с протоколите от заседанията на училищното настоятелство;



(2) книги за проведени инструктажи по безопасност на труда;



(3) ревизионна книга;



(4) други.


Чл. 174 Документите по чл. 155, ал. 1 от ППЗНП, които се ползват в училището, се издават по образци, утвърдени от министъра на образованието и науката и се заверяват от директора на училището.  За издаване на дубликати на тези документи се ползват образци, утвърдени от МОН, като върху тях се изписва ,,Дубликат” и се подписват от директора на училището и подпечатват с училищния печат. 


Чл. 175 Изискванията към формата, съдържанието, воденето и съхраняването на задължителната училищна документация в училището се определят с ДОИ за документите за системата на народната просвета и с други нормативни актове.

                                                                           ГЛАВА СЕДМА

УЧИЛИЩНО  ИМУЩЕСТВО


Чл. 176 В края на всяка календарна година се извършва пълна годишна инвентаризация и брак на дълготрайните материални и нематериални активи на училището. 


Чл. 177 Инвентаризацията се извършва от комисия по ред, определен от училищния директор.


Чл. 178  За съхранението на училищното имущество отговорност носи материално-отговорното лице,  което изготвя годишен счетоводен отчет за фактическото състояние на активите и води необходимата инвентарна документация.


Чл. 179  Педагогическият и непедагогическият персонал и учениците са длъжни да опазват училищното имущество и сграда.


Чл. 180 Ученик, повредил училищното имущество, възстановява нанесената щета в 10-дневен срок.

ГЛАВА ОСМА

УЧЕБНИЦИ


Чл. 181 В училището се използват учебници и учебни помагала, които подпомагат усвояването на знанията и придобиването на умения и професионални компетенции в училищното обучение.


Чл. 18. Учениците от прогимназиален етап (VIII клас) сами закупуват учебниците и учебните помагала или организирано чрез училищното настоятелство.


Чл. 183 За учениците от I – VII клас учебниците са безплатни и се осигуряват от училището.


                                                ГЛАВА ДЕВЕТА

ОБЩЕСТВЕНИ ОРГАНИЗАЦИИ


Р а з д е л   І.   Синдикални организации

Чл. 184 Работниците и служителите от училището имат право да се сдружават в синдикални организации и съюзи за защита на своите интереси в областта на труда и социалното осигуряване.


Р а з д е л   ІІ.  Училищно настоятелство

Чл. 185 Училищното настоятелство е обществен орган за подпомагане на дейността на училището.


Чл. 186 Съставът, устройството, структурата, функциите и цялостната дейност на училищното настоятелство са уредени с устав, изготвен на базата на правилника за устройството и дейността на училищните настоятелства, издаден от министъра на образованието и науката.


Чл. 187 Подпомага дейността на училището в противодействието му срещу наркоманията и дискриминацията във всички нейни форми на проявление.

ГЛАВА ДЕСЕТА
РОДИТЕЛИ

Чл. 188 Право и задължение на родителите е да подпомагат училището при обучението и възпитанието на техните деца.


Чл. 189 Родители или настойници, които не осигуряват присъствието на децата си в училище за времето, през което те подлежат на задължително обучение, се наказват с глоба съгласно ЗНП.


Чл. 190 Родителите имат право: 



(1) да изискват условия за пълноценното протичане на УВП в училището; 



(2) на пълна информация за обучението и възпитанието на техните деца; 



(3) на педагогическо съдействие и консултации от учителите;



(4) да създават свои органи – родителски активи /съвети/, училищно настоятелство;



(5) да подпомагат дейността на училището;



(6) да избират и да бъдат избирани в своите органи;



(7) на избор на извънкласни и извънучилищни форми на обучение на своите деца.



(8) да бъдат подпомагани от МКБПП на МН (местни комисии), когато срещнат затруднения при възпитанието на децата си. 

Чл. 191 Родителите са длъжни:



(1) да изпращат децата си на училище до навършване на 16- годишна възраст, като се съобразяват с часовия график на учебното заведение;


(2) да оказват помощ и съдействие при обучението на децата си  и да създават необходимите за това условия;



(3) да създават добри навици за учебен труд у своите деца;



(4) редовно да контролират и проверяват ученическата книжка на детето си и да удостоверяват това с подписа си;



(5) да посещават родителските срещи, да поддържат връзка с класния ръководител и учителите, за да се осведомяват за състоянието на детето си;



(6) да уведомяват писмено класния ръководител при отсъствие на детето по семейни причини;



(7) да подпомагат и контролират детето си в написването на домашните работи- за учениците от І до ІV клас;



(8) да възпитават децата си да отделят повече време за четене, отколкото за гледане на телевизия;



(9) да подбират, обсъждат и контролират телевизионните предавания, които гледа детето им;



(10) да контролират времето, което детето отделя за занимания и работа с компютър;



(11) да помагат на децата си за добра организация, съставяне и спазване на дневен режим;



(12) да дават добър пример на децата си, да ги възпитават в уважение към училището, учителите и училищната институция;



(13) да оказват помощ и контрол на децата си;



(14) да посещават училищните мероприятия, да съдействат за тяхното провеждане и да осъществяват контакт с други родители и съученици на детето си;



(15) да окуражават и хвалят детето си, а когато е необходимо, да го критикуват;



(16) да изпращат детето си на училище в добър и прегледен външен вид;



(17) когато училищната комисия установи, че родителите не полагат необходимите грижи за възпитанието на децата си се насочват за работа към местната комисия по силата на чл. 10, ал. 1.

                                                     ГЛАВА     ЕДИНАДЕСЕТА
ПОМОЩЕН И ОБСЛУЖВАЩ ПЕРСОНАЛ


Чл. 206 Правата и задълженията на обслужващия персонал се определят съгласно КТ, длъжностните характеристики и правилника за вътрешния трудов ред на училището.


Чл. 207 За изпълнението на възложената работа обслужващият персонал /чистачи и работник по ремонт и поддръжка/ се отчита на училищното ръководство и на домакина на училището.


Чл. 208 Лицата, съзнателно подпомогнали извършването на актове на дискриминация, носят отговорност по силата на Закона за защита срещу дисриминацията.
ГЛАВА    ДВАНАДЕСЕТ
ФИНАНСИРАНЕ


Чл. 209  Финансирането на дейността на училището се осъществява със средства от държавния бюджет чрез МОН и чрез общинския бюджет. 


Чл. 210 Размерът на средствата се определя съгласно ДОИ за едногодишната издръжка на децата и учениците в училището и при спазване на Постановление № 30 на МС от 9.ІІ.1998 г. за условията и реда за управление на бюджет от училищата и обслужващите системата на народната просвета звена.


Чл. 211 Чрез държавния и общинския бюджет се осигуряват средства за заплати, осигурителни вноски, отдих, хранене, учебници и поддържане на материално-техническата база.


Чл. 212 Директорът на училището разработва проект за бюджет в съответствие с бюджетната процедура и го представя на финансиращия орган за одобрение.


Чл. 213 Средства за подпомагане на училището могат да се набират и чрез училищното настоятелство под формата на дарения, спонсорство, благотворителна дейност и други дейности, регламентирани в устава на училищното настоятелство.

ПРЕХОДНИ  И  ЗАКЛЮЧИТЕЛНИ   РАЗПОРЕДБИ


§ 1. Настоящият правилник е приет на заседание на педагогическия съвет- Протокол  № 1/14.09/2006 г. и подлежи на актуализиране при промяна на нормативната база.


§ 2. Правилникът може да бъде променян само от органа, който го е гласувал- педагогическия съвет.

§ 3. Изготвянето на правилника е съобразено с числеността на персонала, категорията училище и специфичните училищни дейности.


§ 4. Правилникът е изготвен на основание § 8 от ПЗР на ППЗНП и е в съответствие с ЗНП и ППЗНП.


§ 5. При изготвянето на правилника са използвани и спазени действащите към момента нормативни документи.


§ 6. Педагогическият съвет взема решения от неговата компетенция по въпроси, неуредени в този правилник. 


§ 7. Всички работници, служители и ученици са равни пред училищния правилник.


§ 8. Този правилник е задължителен за спазване  от училищното ръководство, педагогическия и непедагогическия персонал и учениците.


§ 9. С настоящия правилник са запознати педагогическият и непедагогическият персонал на училището и учениците.


§ 10. Неизпълнението на училищния правилник е нарушение на трудовата дисциплина и за неговото неспазване работниците, служителите и учениците носят дисциплинарна отговорност и се наказват съгласно КТ.

§ 11. Класните ръководители запознават учениците и родителите им с Правилника на училището или с извършените в него промени в двуседмичен срок след влизането му в сила срещу подпис.


§ 12. Копия от Правилника на училището се съхраняват в административните обекти.


§ 13. Учениците и щатния персонал имат право да правят писмени предложения за изменения на правилника, адресирани до директора. Предложенията се разглеждат от определената със заповед на директора комисия в едномесечен срок, ако те са подкрепени поне от 1/3 от учениците или щатния персонал.
Съгласувано с:
..........................................
Член на  СО 
Основно училище ”Свети Паисий Хилендарски”

с.Езерче, община Цар Калоян, област Разград

ул.”Д. Дебелянов” № 1, тел.084729/230, 0878684523, е-mail:  ezerche_school@abv.bg

УТВЪРЖДАВАМ!

ДИРЕКТОР:

ЦВЕТАЛИНА ЗАНКОВА

А Н Е К С

към правилника за дейността

на ОУ “Св. Паисий Хилендарски” – с. Езерче

учебната 2016 / 2017 година

Този анекс е изработен  във връзка с § 3 от заключителни разпоредби на Наредба №13 от 21.09. 2016 г. за гражданското, здравното, екологичното и интеркултурното образование  към Правилника  за дейността на ОУ “Св. Паисий Хилендарски” – с. Езерче (приет на заседание на ПС на 15.02.2017 год.), се добавя :
ГЛАВА ТРИНАДЕСЕТА 

ГРАЖДАНСКО, ЗДРАВНО, ЕКОЛОГИЧНО И ИНТЕРКУЛТУРНО ОБРАЗОВАНИЕ 

РАЗДЕЛ І. Общи положения 

Чл. 214 (1) Гражданското, здравното, екологичното и интеркултурното образование се осъществяват в училищното образование в различни форми. Интегрирано е в учебното съдържание на учебните предмети в рамките на общообразователната подготовка от І до VІІІ клас илив допълнителната подготовка. Възможно е да се преподава интегрирано в профилираната подготовка, в часа на класа, в дейностите по интереси, в извънкласни училищни, извънучилищни и междуучилищни дейности, както и при общата подкрепа за личностно развитие. 

(1) ДОС за гражданското, здравното, екологичното и интеркултурното образование се определя с наредба.

(2)Държавният образователен стандарт определя: (чл.1. ал.1 от Наредба за ГЗЕИО) 

1. същността и целите на гражданското, здравното, екологичното и интеркултурното образование; 
2. начините и формите за осъществяване на гражданското, здравното, екологичното и интеркултурното образование; 
3. рамковите изисквания за резултатите от обучението по гражданско, здравно, екологично и интеркултурно образование; 
4. институционалните политики за подкрепа на гражданското, здравното, екологичното и интеркултурното образование. 

Чл. 215 Гражданското, здравното, екологичното и интеркултурното образование се осъществява в училищата, детските градини и центровете за подкрепа за личностно развитие в системата на предучилищното и училищното образование (чл.2 от Наредба за ГЗЕИО).

Чл. 216. Същност на гражданското, здравното, екологичното и интеркултурното образование 

(1) Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение. (чл.3, ал.1 от Наредба за ГЗЕИО) 

(2) Здравното образование е насочено към развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето. (чл.3, ал.2 от Наредба за ГЗЕИО) 

(3) Екологично образование e насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие. (чл.3, ал.3 от Наредба за ГЗЕИО)

 (4) Интеркултурното образование е насочено към усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда. (чл.3, ал.4 от Наредба за ГЗЕИО)

(5) Гражданското, здравното, екологичното и интеркултурното образование са взаимосвързани и формират интердисциплинарен комплекс, насочен към придобиване на социални, граждански и интеркултурни компетентности и на компетентности, свързани със здравето и поддържането на устойчива околна среда. (чл.3, ал.4 от Наредба за ГЗЕИО) 

Чл.216 Цели на гражданското, здравното, екологичното и интеркултурното образование са: (чл.4  от Наредба за ГЗЕИО)

 1. изгражданe на автономна и активна личност, която: 

а) разбира и отстоява общочовешките ценности, ценностите на демокрацията и човешките права, участва в гражданския, политическия и социалния живот по отговорен, съзидателен и ефективен за себе си и за обществото начин;

 
б) познава институциите, структурата и процедурите на демократичното общество, икономическите и политическите реалности на глобализиращия се свят; 

в) зачита значимостта на всяка човешка личност в многообразието от нейните идентичности, признава правото и ценността на различието, приема равнопоставеността на всички в общото социално пространство; 

г) осъзнава и цени своята културна идентичност; 

д) взаимодейства с членовете на семейството си, общността и другите хора по конструктивен и уважителен начин; 

е) изразява обосновано и критично гражданската си позиция; 

ж) взема самостоятелни решения относно своето развитие, проявява инициативност и способност да си поставя цели, да планира и да обосновава действията си; 

) носи отговорност за поведението си и оценява влиянието на постъпките си за своя живот и този на другите хора; 

и) подбира адекватна информация, продукти и услуги за подобряване на здравето и поддържа здравословен начин на живот за себе си и за околните; 

й) познава и спазва нормите за екологична култура и поведение с оглед опазване на природата и създаване на устойчива околна среда; 

к) познава механизмите на публичните институции и гражданското общество за прилагане на споделена отговорност за опазване на околната среда и проявява готовност за участие в тях. 

2. функциониране на всяка образователна институция като автономна, активна и саморазвиваща се общност, която: 

а) възпитава в демократичните ценности;

б) насърчава инициативност, отговорност, солидарност, социална чувствителност и критичност у всички участници в образователната система; 

в) утвърждава устойчива, включваща, демократична и здравословна среда, свободна от различните форми на агресия и дискриминация; 

г) изгражда и поддържа позитивен психологически климат и възможности за избори, свързани със здравето, екологията, гражданското участие, междукултурната толерантност, взаимното разбиране, зачитане и уважение; 

д) създава позитивна образователна среда за диалог между представителите на различните културни общности в зависимост от тяхната възраст и компетентности, включително и чрез формите на ученическото участие и самоуправление. 

РАЗДЕЛ ІІ.
ОСЪЩЕСТВЯВАНЕ НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ 

Чл.217 Директорът на училището, с помощта на педагогическия и на Обществения съвет, разработва политики за подкрепа на гражданското, здравното, екологичното и интеркултурното образование. 

Чл.218. (1) В предучилищното образование гражданското, здравното, екологичното и интеркултурното образование се осъществява във всички възрастови групи: (чл.5, ал.1 от Наредба за ГЗЕИО) 

1. интегрирано в обучението по образователните направления; 

2. интегрирано в допълнителни форми на педагогическо взаимодействие;

3. като самостоятелно образователно направление, когато иновативна или авторска програмна система предвижда това. 

(2) Начините и формите на осъществяване на гражданското, здравното, екологичното и интеркултурното образование за различните възрастови групи се определят в програмната система на детската градина или училището, която се разработва по реда и условията на държавния образователен стандарт за предучилищното образование. (чл.5, ал.3 от Наредба за ГЗЕИО) 

Чл.219. (1) В училищното образование гражданското, здравното, екологичното и интеркултурното образование се осъществява в процеса на придобиването на всички видове училищна подготовка. (чл.6, ал.1 от Наредба за ГЗЕИО) 

(2) В училищното образование гражданското, здравното, екологичното и интеркултурното образование се осъществява и: (чл.6, ал.2 от Наредба за ГЗЕИО) 

1. в часа на класа, включително и чрез ученическото самоуправление; 

2. в дейностите по интереси в рамките на целодневна организация на учебния ден; 

3. в рамките на дейностите по обща подкрепа за личностно развитие по реда и при условията на държавния образователен стандарт за приобщаващото образование. 

Чл.220. (1) Гражданското, здравното, екологичното и интеркултурното образование в процеса на придобиване на общообразователната подготовка се осъществява интегрирано и/или чрез самостоятелен учебен предмет гражданско образование. (чл.7, ал.1 от Наредба за ГЗЕИО) 

(2) Неговото интегриране се осъществява чрез ориентиране на обучението по общообразователните предмети към придобиване на ключовите компетентности по чл. 77 , ал.1 от Закона за предучилищното и училищното образование; (чл.7, ал.2 от Наредба за ГЗЕИО) 

(3) Изучаването на учебния предмет гражданско образование се осъществява в съответствие с държавния образователен стандарт за учебния план, за общообразователната подготовка и с учебните програми по предмета. (чл.7, ал.3 от Наредба за ГЗЕИО) 

Чл. 221. (1) Гражданското, здравното, екологичното и интеркултурното образование в процеса на придобиване на разширена подготовка се осъществява интегрирано и/или чрез самостоятелни учебни предмети. (чл.8, ал.1 от Наредба за ГЗЕИО) 

(2) Неговото интегриране се осъществява чрез усъвършенстване на отделни ключови компетентности чрез изучаване на общообразователни учебни предмети в рамките на избираемите учебни часове. (чл.8, ал.2 от Наредба за ГЗЕИО)

(3) Самостоятелните учебни предмети, чрез които се придобиват компетентности в областта на гражданското, здравното, екологичното и интеркултурното образование, се вписват в училищната документация като гражданско образование, здравно образование, екологично образование, интеркултурно образование или с друго наименование, което ясно очертава тематичния обхват на учебния предмет и връзката му с интердисциплинарни комплекс (чл.8, ал.3 от Наредба за ГЗЕИО)  

Чл. 222. (1) Гражданското, здравното, екологичното и интеркултурното образование в процеса на придобиване на допълнителната подготовка може да се осъществява чрез обучение по учебни предмети или модули, чрез интердисциплинарни програми, проекти, модули или дейности по избор на учителя. (чл.10, ал.1 от Наредба за ГЗЕИО) 

(2) Факултативните часове може да се използват и за дейности с ученическите съвети на всички нива или други форми на ученическо представителство, младежко лидерство и клубни занимания, при които се практикуват граждански и социални умения. (чл.10, ал.2 от Наредба за ГЗЕИО) 

Чл.223. (1) Гражданското, здравното, екологичното и интеркултурното образование в часа на класа освен чрез обучение за придобиване на компетентностите, посочени в рамковите изисквания по чл. 14, ал. 2 от Наредбата за гражданско, здравно, екологично и интеркултурно образование, се осъществява чрез занимания, дейности и проекти по тематични области, свързани с: (чл.11, ал.1 от Наредба за ГЗЕИО) 

1. патриотичното възпитание и изграждането на националното самочувствие; 

2. толерантността и интеркултурния диалог; 

3. финансовата и правната грамотност, в т.ч. избор на първо работно място; 

4. безопасността и движението по пътищата; 

5. защитата на населението при бедствия и аварии и оказване на първа помощ; 

6. превенция на насилието, справяне с гнева и агресията и мирно решаване на конфликти; 

7. превенция на тероризма и поведение при терористична заплаха; 

8. превенция и противодействие на корупцията. 

(2) Гражданското, здравното, екологичното и интеркултурното образование в часа на класа се осъществява и чрез дейности за последователно развитие на класа като общност и за ученическо самоуправление на ниво паралелка, клас и училище. (чл.11, ал.2 от Наредба за ГЗЕИО)

 (3) Разпределението на тематичните области ал. 1 в часа на класа в по класове и като минимален задължителен брой часове е посочено в приложение № 5. (чл.11 ал.3 от Наредба за ГЗЕИО) 

(4) Извън тематичните области по ал. 1 министърът на образованието и науката може ежегодно да определя и други теми, по които да се работи в часа на класа за осъществяване на гражданското, здравното, екологичното и интеркултурното образование. (чл.11, ал.4 от Наредба за ГЗЕИО)

 (5) За организацията и съдържанието на часа на класа класният ръководител разработва, а директорът утвърждава годишен план в срокове и по ред, определени в правилника за дейността на училището (до 30 септември) и при съобразяване с разпределението на тематичните области по ал. 1 и приложение № 5. (чл.11, ал.5 от Наредба за ГЗЕИО) 

(6) В годишния план по ал. 5 се определя броят на часовете по теми и дейности според интересите и възрастта на учениците и с тяхно участие. (чл.11, ал.6 от Наредба за ГЗЕИО) 

(7) За изпълнение на училищната стратегия и училищните политики педагогическият съвет може да определя приоритетни тематични области по ал. 1 съобразно спецификата на общността, средата, интересите и  възрастовите особености на учениците. (чл.11, ал.7 от Наредба за ГЗЕИО) включващи демократични училищни практики като: 

• училищен ученически парламент и/или други форми на ученическо представителство и самоуправление; 

• доброволчески дейности във и извън училище; 

• поддържане на училищни медии с активното участие на учениците (вестници, радио, списания, уебсайтове); 

• осигуряване на форми и места за изразяване на мнения и предложения по училищния живот от страна на учениците; 

• училищни кампании, подкрепящи здравето, толерантността, социалната чувствителност, правата на човека, опазването на околната среда и пр.; 

• празничен календар на етносите; 

• екологичен календар с международните дати, свързани с опазването на околната среда;

 • развиване на младежкото лидерство; 

• форми на посредничество, решаване на конфликти, превенция на агресията; 

• разработване на училищни проекти. 

(8) Обучението по отделни тематични области в часа накласа може да се осъществява от гост-лектори от съответните компетентни институции, от неправителствени организации или от общественици в присъствието на класния ръководител. (чл.11, ал.8 от Наредба за ГЗЕИО) 

Чл.224. (1) Гражданското, здравното, екологичното и интеркултурното образование в дейностите по интереси в рамките на целодневна организация на учебния ден се осъществява от учителите в групите за целодневна организация на учебния ден чрез дейности и проекти, свързани с интердисциплинарния комплекс. (чл.12, ал.1 от Наредба за ГЗЕИО) 

(2) Времето за дейности по гражданско, здравно, екологично и интеркултурно образование може да се разпределя за групата равномерно през цялата учебна година или модулно в даден период от учебната година. (чл.12, ал.2 от Наредба за ГЗЕИО) 

РАЗДЕЛ ІІІ.

РАМКОВИ ИЗИСКВАНИЯ ЗА РЕЗУЛТАТИТЕ ОТ ОБУЧЕНИЕТО ПО ГРАЖДАНСКО, ЗДРАВНО, ЕКОЛОГИЧНО И ИНТЕРКУЛТУРНО ОБРАЗОВАНИЕ 
Чл.225. Рамковите изисквания за резултатите от обучението по гражданско, здравно, екологично и интеркултурно образование са насочени към надграждане и разширяване на изискванията за резултатите от обучението, определени в държавния образователен стандарт за предучилищното образование и за общообразователната подготовка. (чл.14. ал.1 от Наредба за ГЗЕИО) 

Чл.226. Рамковите изисквания за резултатите от обучението по всеки един от елементите на интердисциплинарния комплекс са определени в приложения към наредбата за гражданско, здравно, екологично и интеркултурно образование, както следва: (чл.14, ал.1 от Наредба за ГЗЕИО) 

1. по гражданско образование – в приложение № 1;

2. по здравно образование – в приложение № 2; 1

3. по екологично образование – в приложение № 3;

4. по интеркултурно образование – в приложение № 4. 

Чл.227. Рамковите изисквания за резултатите от обучението по ал. 2 са ориентир за разработване на програмни системи, както и на учебни програми за придобиване на разширена и/или на допълнителна подготовка, както и в часа на класа, в рамките на целодневната организация, съобразно проучените интереси и потребности на учениците и преценката на учителя. (чл.14, ал.3 от Наредба за ГЗЕИО) 

РАЗДЕЛ ІV.

УЧИЛИЩНИ ПОЛИТИКИ ЗА ПОДКРЕПА НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ 

Чл.228. (1) Училището анализира потребностите на училищната общност и определят своите приоритети, свързани с гражданското, здравното, екологичното и интеркултурното образование, които са част от стратегията на институцията по чл. 263, ал.1, т. 1 от Закона за предучилищното и училищното образование. (чл.15, ал.1 от Наредба за ГЗЕИО) 

(2) В съответствие със стратегическите си приоритети училището определя училищни политики, които подкрепят и осъществяват гражданското, здравното, екологичното и интеркултурното образование. (чл.15, ал.2 от Наредба за ГЗЕИО) 

(3) В институционалните политики по ал. 2 се определят конкретните подходи и начини на организация на вътрешните процеси и дейности за осъществяване на гражданското, здравното, екологичното и интеркултурното образование в образователната институция. (чл.15, ал.3 от Наредба за ГЗЕИО) 

(4) Училищните политики се отразяват в програми по гражданско, здравно, екологично и интеркултурно образование, които се разработват и актуализират за периоди и по ред, определен в настоящия правилник. (чл.15, ал.4 от наредба за ГЗЕИО) 

Чл.229. (1) Училищните политики за подкрепа на гражданското, здравното, екологичното и интеркултурното образование са насочени към изграждане и поддържане на демократична училищна организационна култура, която насърчава спазването на споделени правила, процедури, традиции и колективни ценности. (чл.16, ал.1 от Наредба за ГЗЕИО) 

(2) Неизменна част от училищните политики за подкрепа са посочени в глава ІV раздел І от настоящия правилник: (чл.16, ал.2 от Наредба за ГЗЕИО) 

1. определянето на училищни ритуали, 

2. изборът на: а) училищна униформа и/или знаци и символи; б) училищен химн. 

(3) възпитаването в трайни навици за отдаване на почит и израз на националното самосъзнание чрез изслушване на националния химн в тържествени за държавата и училището моменти и поставяне на националния флаг на фасадата на училището. (чл.16, ал.3 от Наредба за ГЗЕИО)  

Чл.230. (1) Училището има етичен кодекс на училищната общност, който се приема от представители на педагогическия съвет, обществения съвет, настоятелството и на ученическото самоуправление по ред, определен в правилника за дейността на училището. (чл.175, ал.1. от ЗПУО) 

(2) Етичният кодекс се изготвя по достъпен и разбираем за учениците начин и се поставя на видно място в училищната сграда. (чл.175, ал.2. от ЗПУО)

 (3) Етичният кодекс се публикува на интернет страницата на училището. (чл.175 ал.3. от ЗПУО) 

Чл.231 (1) Училищните политики за подкрепа на гражданското, здравното, екологичното и интеркултурното образование включват и подкрепа на инициативността и участието на децата и учениците чрез подходящи за възрастта им включващи демократични практики като: (чл.17, ал.1 от Наредба за ГЗЕИО) 

1. участие в различни форми на ученическо самоуправление и представителство; 

2. организиране на доброволчески дейности във и извън училище; 

3. поддържане на училищни медии с активното участие на учениците (вестник и интернет страници и др.); 

4. организиране на училищни кампании, подкрепящи здравето, толерантността, социалната чувствителност, правата на човека, опазването на околната среда и пр.; 

5. организиране на училищни празници и събития съобразно календара на световните, международните, европейските, националните, общинските, местните, професионалните и културните дати и празници; 

6. организиране на обучения на връстници от връстници; 

7. развиване на младежкото лидерство; 

8. участие в клубове и неформални групи по интереси; 

9. реализиране на форми на посредничество, решаване на конфликти, превенция на агресията; 

10. въвеждане на практиката на ученици-наставници за превенция на конфликти, отпадане от училище и др.; 

11. проучване на мненията, нагласите и очакванията на учениците относно процеса и съдържанието на училищното образование и предложения по училищния живот; 

12. насърчаване на информалното учене на територията на училището за научаване чрез правене извън часовете за формално образование и неформално обучение. 

(2) Формите на ученическо самоуправление и представителство са определени с приложение № 6 към наредбата за гражданско, здравно, екологично и интеркултурно образование. (чл.17, ал.2 от Наредба за ГЗЕИО) 

(3) Практиките по ал. 2 се регламентират според тяхната специфика в правилника за дейността, в годишния план, стратегията или програми на образователната институция. (чл.17, ал.3 от Наредба за ГЗЕИО) 

Чл.232. (1) За разработване и координиране на прилагането на училищните политики за подкрепа на гражданското, здравното, екологичното и интеркултурното образование, образователните институции създават 146 постоянно действащи екипи, сформирани по ред и за срок, определени в ПДУ. (чл.18, ал.1 от Наредба за ГЗЕИО) 

1. Съставът на постоянно действащите екипи се избира преди началото на учебната година или след откриване на учебната година 

2. Съставът на постоянно действащите екипи се избира на заседание на педагогическия съвет. 

3. Съставът на постоянно действащите екипи се избира за срок от една година. 

4. На следващо заседание на педагогическия съвет всеки постоянно действащ състав запознава ПС с план за дейността си. 

(2). В екипите по ал. 1 могат да участват ученици и родители по ред, определен в правилника за дейността на институцията. (чл.18, ал.2 от Наредба за ГЗЕИО) 

1. Родителите и учениците се информират в началото на учебната година за създадените постоянно действащи екипи. 

2. Желаещите ученици и родители подават заявление до председателя на съответния екип за участие в него. 

3. Заявлението се входира в дневник на екипа. 

4. Председателят на съответния екип е длъжен да запознае ученици и родители, заявили желание за участие, с предложинея план за действие през учебната година. 

5. При инициатива на родители и ученици и потяхно предложение по време на заседание планът на съответния екип се актуализира. 

6. За заседанията на екипите се водят протоколи. 

7. Всеки екип води дневник на екипа, в който се вписват заявления и протоколи. 

Чл.233 За учебната 2016/2017 година се избират следните постоянно действащи екипи (комисии): 

1. УКБДП 

2. Комисия за квалификация и председателите на МО 

3. Комисия за здравно и екологично образование 

4. Комисия по етика 

5. Комисия за работа по проект «Твоят час» 

